પાસના કન્વીનર અલ્પેશ કથીરીયા પર ચપ્પુથી હુમલો થતા ચકચાર મચી - Mijaaj\nપાસના કન્વીનર અલ્પેશ કથીરીયા પર ચપ્પુથી હુમલો થતા ચકચાર મચી\nJune 13, 2018 11:48 am First published on June 13, 2018 11:48 am\nસુરતના કાપોદ્રા વિસ્તારમાં ત્રાહિતના ઝઘડામાં દરમિયાનગીરી કરવા ગયેલા પાસના કન્વીનર અલ્પેશ કથીરીયા ઉપર બે વ્યક્તિએ ચપ્પુ વડે હુમલો કરતા ઈજા થઈ હતી. ઘટનાને પગલે કાપોદ્રા પોલીસ મથકે રાતે લોકોના ટોળા ઉમટી પડતા મામલો તંગ બન્યો હતો.\nઘટના અંગે પોલીસ સૂત્રો પાસેથી પ્રાપ્ત વિગતો મુજબ, કાપોદ્રા વિસ્તારમાં પાસના કન્વીનર અલ્પેશ કથીરીયાને મંગળવારે મોડી રાતે ચપ્પુ મારી દેવાયું હતું. માહિતી મુજબ, કેમેરા બાબતે થયેલા ઝઘડામાં અલ્પેશને મધ્યસ્થી તરીકે બોલાવાયો હતો. પરંતુ વાતચીત દરમિયાન મામલો બીચકતાં તેના ઉપર સોસાયટીના નાકે હુમલો કરાયો હતો.\nસમગ્ર ઘટનામાં હુમલાખોરા ભાજપ સાથે સંકળાયેલા હોવાનું કહેવાય છે. બનાવ બાદ અલ્પેશ ફરિયાદ નોંધાવવા કાપોદ્રા પોલીસ મથકે પહોંચ્યો હતો. દરમિયાન ઘટનાની જાણ થતા પાસના કાર્યકરો ઉપરાંત લોકોના ટોળા પોલીસ મથકે ઉમટી પડતા વાતાવરણ તંગ બન્યું હતું.(જી.એન.એસ)


ઓનલાઈન શિક્ષણથી બાળકોને તકલીફ્ પડતી હતી - દિલ્હીના આ કોન્સ્ટેબલે જે કર્યું એ વાંચીને સલામ આપશો - Gujarati News & Stories\nઓનલાઈન શિક્ષણથી બાળકોને તકલીફ્ પડતી હતી – દિલ્હીના આ કોન્સ્ટેબલે જે કર્યું એ વાંચીને સલામ આપશો\nકોરોના વાયરસના ચેપના ભયને ધ્યાનમાં રાખીને, ભારત સરકારે દેશને તાળા મારી દીધા છે. લોકડાઉન દરમિયાન દેશભરમાં લોકડાઉન થયું હતું. કચેરીઓ, શાળાઓ, કોલેજો, દુકાનો, મોલ્સ, ફેક્ટરીઓ, હોટલ, રેસ્ટરન્ટ બધુ બંધ હતું. લોકડાઉનથી દેશની અર્થવ્યવસ્થા પર ભારે અસર પડી હતી. લોકડાઉન દરમિયાન લોકોને બે દિવસની રોટલીની વ્યવસ્થા કરવી પણ ખૂબ જ મુશ્કેલ લાગી હતી. લોકડાઉનની અસર કામના વ્યવસાયમાં દર્શાવવામાં આવી છે પરંતુ બાળકોના શિક્ષણ પર પણ તેની ઊંડી અસર પડી છે. લોકડાઉનમાં સ્કૂલ કોલેજ બંધ હોવાને કારણે, બાળકોના શિક્ષણ બરાબર થઈ રહ્યા ન હતા, તે ધ્યાનમાં રાખીને કે ઓનલાઇન વર્ગો શરૂ થયા હતા પરંતુ ઓનલાઇન વર્ગોમાં, વાલીઓ દ્વારા સૌથી મોટી મુશ્કેલીનો સામનો કરવો પડ્યો હતો.\nજે લોકો રોજ કમાણી કરીને ખાતા હતા. તે પોતાનું ઘર જાળવવા માટે મજૂર તરીકે કામ કરતો હતો. તેમને તેમના બાળકોનાઓનલાઇન અભ્યાસ માટે લેપટોપ અથવા સ્માર્ટફોન ગોઠવવું ખૂબ જ મુશ્કેલ લાગ્યું, પરંતુ એવું નથી કે કોઈ પણ લોકમાં આ જરૂરિયાતમંદ લોકોને મદદ કરવા આગળ આવ્યું ન હતું. આવા ઘણા લોકો મસિહાઓ તરીકે ઉભરી આવ્યા છે જેમણે આર્થિક રીતે નબળા લોકોની મદદ કરી છે. દરમિયાન, દિલ્હી પોલીસનો એક કોન્સ્ટેબલ ગરીબ પરિવારોના બાળકોને ભણાવી રહ્યો છે.\nદિલ્લી પોલીસ કોન્સ્ટેબલ બન્યો ગરીબ બાળકો માટે શિક્ષક :\nકોરોના રોગચાળા વચ્ચે, દિલ્હી પોલીસનો એક કોન્સ્ટેબલ ગરીબ બાળકોને ઓનલાઇન વર્ગોથી વંચિત ભણાવા આગળ આવ્યો છે. આ કોન્સ્ટેબલનું નામ થાહસિંહ છે, જેણે ગરીબ બાળકો માટે એક સ્કૂલ ઉભી કરી હતી. રિપોર્ટ અનુસાર કહેવામાં આવી રહ્યું છે કે કોન્સ્ટેબલ થાન સિંઘની સ્કૂલ લાલ કિલ્લા નજીક એક મંદિર સંકુલમાં આવેલી છે. તેની શાળામાં મોટી સંખ્યામાં ગરીબ બાળકો ભણવા આવે છે. કોન્સ્ટેબલ થાન સિંઘ આ બાળકોને તેમના પોતાના પર પુસ્તક, નકલ, પેન્સિલ પણ આપે છે.\nદિલ્હી પોલીસનો આ કોન્સ્ટેબલ કોરોનામાં મસીહા તરીકે હાજર થયો છે. તેઓ સામાજિક અંતરવાળા બાળકોને શિક્ષણ પૂરું પાડે છે. તેના વર્ગમાં, મોટાભાગના મજૂરોના બાળકો ભણવા આવે છે. જેઓ ઓનલાઇન વર્ગોમાં ભાગ લેવા માટે જે લેપટોપ અથવા સ્માર્ટફોન આપી શકતા નથી.\nકોરોના ના કારણે બંધ કર્યા હતા ક્લાસ :\n“I’d been running this class since before pandemic. These children can’t take online classes & I want them to study so they don’t get mired in bad company & criminality,” says Constable Than Singh pic.twitter.com/l0cNo1RyRR\nમીડિયા સાથે વાતચીત દરમિયાન દિલ્હી પોલીસના કોન્સ્ટેબલ થાનસિંહે જણાવ્યું હતું કે “હું આ શાળા ઘણા સમયથી ચલાવી રહ્યો છું, પરંતુ રોગચાળાની શરૂઆત વખતે મેં તેને બાળકોની સલામતી માટે બંધ કરી દીધી હતી, પરંતુ જ્યારે મેં જોયું કે ઘણા વિદ્યાર્થીઓ ઓનલાઇન વર્ગો લઈ શક્યા ન હતા, તેથી મેં ફરીથી મારી શાળા શરૂ કરવાનું નક્કી કર્યું, કારણ કે આ બાળકોમાં સ્માર્ટ ફોન અને લેપટોપ જેવી વસ્તુઓ ઉપલબ્ધ નથી. ”\nબાળકો ને માસ્ક અને સેનિટાઇઝર આપે છે :\nકોન્સ્ટેબલ થાન સિંઘ સંચાલિત વર્ગમાં આરોગ્ય મંત્રાલયે જારી કરેલા આરોગ્ય પ્રોટોકોલનું પાલન કરવામાં આવી રહ્યું છે. તેમણે કહ્યું કે તેઓ આ બાળકોને સારી આદતો વિશે પણ શિક્ષિત કરી રહ્યાં છે, જે કોરોના સામે બચાવવામાં મદદગાર છે. કોન્સ્ટેબલ થનસિંહે કહ્યું હતું કે “હું બાળકોને માસ્ક અને સેનિટાઇઝર પ્રદાન કરું છું અને અમે અમારા વર્ગમાં સામાજિક અંતરને અનુસરીએ છીએ.”\nકોરોનાને લીધે આધાર કાર્ડ અપડેટ ભૂલી ગયા હો તો આ રીતે કરાવી લેજો – કાગળ થઇ જશે તો ક્યાંય કામ નહિ લાગે\nઆ ૫ વિવાદિત સીનને લીધે બોલીવુડ પર દાગ લાગી ચુક્યા છે – લોકોએ ખુબ ટીકા કરેલી


રિતિક રોશન વોર ફિલ્મની સફળતા બાદ સતત વ્યસ્ત\nપિતા રાકેશ રોશનની ફિલ્મમાં પણ નજરે પડશેઃ ટાઇગર-વાણીની સાથે વોર ફિલ્મ રેકોર્ડ તોડ સફળ રહી\nમુંબઇ,તા. ૧૫: બોલિવુડના સૌથી લોકપ્રિય સ્ટાર પૈકી એક રિતિક રોશન વોર ફિલ્મની રેકોર્ડ સફળતા બાદ અનેક મોટી ફિલ્મમાં કામ કરી રહ્યો છે. જેમાં હોમ પ્રોડક્શનની ફિલ્મ ક્રિશ સિરિઝની ફિલ્મનો સમાવેશ થાય છે. જેમાં અભિનેત્રીને લઇને હજુ સુધી કોઇ નિર્ણય કરવામાં આવ્યો નથી. રિતિક હાલમાં કેટલીક નવી ફિલ્મો પર કામગીરી શરૂ કરી દીધી છે. પ્રાપ્ત અહેવાલ મુજબ વિતેલા વર્ષોના અભિનેતા અને રિતિક રોશનના પિતા રાકેશ રોશને હવે તેમની સફળ ફ્રેન્ચાઇઝ ક્રિશની આગામી ફિલ્મ પર કામગીરી શરૂ કરી દીધી છે. આ ફિલ્મ પર પ્રાથમિક કામ શરૂ કરવામાં આવ્યુ છે. પોતાના પિતાની ફિલ્મમાં કામ કરવા માટે રિતિક રોશન વર્ષ ૨૦૧૯ના અંત સુધી ફ્રી થઇ જાય તેવી શક્યતા છે. ત્યારબાદ આ મહત્વકાંક્ષી ફિલ્મ પર કામ શરૂ કરવામાં આવનાર છે. રિતિકની છેલ્લી ફિલ્મ વોર રજૂ કરવામાં આવી હતી. જે બોક્સ ઓફિસ પર સુપરહિટ સાબિત થઇ હતી. આ ફિલ્મમાં રિતિક રોશનની સાથે ટાઇગર શ્રોફ અને વાણી કપુરની ભૂમિકા હતી.હાલમાં તે કેટલાક મહત્વકાંક્ષી પ્રોજેક્ટ ધરાવે છે. વોર પહેલા રિતિક સુપર ૩૦માં નજરે પડ્યો હતો. આ ફિલ્મ મેથેમેટેશિયન આનંદ કુમારની લાઇફ પર આધારિત હતી. હાલમા તે ટાઇગર શ્રોફ અને વાણી કપુરની સાથે વોર ફિલ્મમાં દેખાયો હતો. ક્રિશના નવા ઇન્સ્ટોલમેન્ટને લઇને તૈયારી હાથ ધરવામાં આવી ચુકી છે. વોર ફિલ્મને બોક્સ ઓફિસ પર મોટી સફળતા મળ્યા બાદ તે ચારેબાજુ ટોપ પર છે.કરણ જોહરની એક ફિલ્મમાં પણ કામ કરવા જઇ રહ્યો છે. ઉપરાત સંજય લીલાની એક ફિલ્મમાં પણ દેખાશે\nઅમદાવાદના ધોડાસરમાં BRTS બસના રૂટ પર બસની ટક્કરે એક્ટિવાચાલક યુવાનનું કરૂણમોત access_time 6:36 pm IST


ભયાનક ભ્રમજાળ -12 | Gujarati Horror Story | Khushbu Shah\nભયાનક ભ્રમજાળ -12\nGujarati Story : #3923 Gujarati Story Horror : #154\nમિત્ર પ્રેમ ભૂતકાળ ભ્રમજાળ\nબાબા અને તેમના મિત્ર પણ ત્યાં જ હતાં, સાથે જ બાજુમાં એક પ્રકાશિત માનવાકૃતિ દેખાઈ રહી હતી.\n"બાબા, આપણે હવે એ વડને સળગાવી દઈએ ?" મે અધીરાઈથી બાબાને પૂછ્યું.\n"હા ચાલો." અમે બધા તૈયાર થઇ ચુક્યા હતાં પણ હજી તો પગથિયાં પાસે પહોંચીએ ત્યાં જ, પેલા ભૂતિયા બાળકો મંદિરના દાદરીયા ચઢી રહ્યાં હતાં, તે જોઈ અમારી તો આંખો ફાટી રહી ગઈ, કારણ કે અમને એ બાળકોનો ખુબ જ ખરાબ અનુભવ થયો હતો પણ બાબા શાંત હતાં.\n"બાબા જ્યાં સુધી મને ખબર છે આવી દુષ્ટ આત્માઓ મંદિરમાં ન આવી શકે ને તો આ બાળકો અંદર કેવી રીતે આવી રહ્યાં છે ?" રીયાનો સવાલ વ્યાજબી હતો.\n"આ મસાણ છે. નાના બાળકોની સાધના દ્વારા જાગૃત કરાયેલી આત્માઓ. એ લોકોમાં નકારાત્મકતા પણ છે અને બાળકો હોવાને કારણે સકારાત્મકતા પણ તેથી એ લોકો મંદિરોમાં પ્રવેશી શકે છે."\n"પણ એ લોકો અમને મારવા માંગતા હતાં અને સલોનીનું શું થયું હશે?" મેં બાબાને પ્રશ્ન પૂછ્યો.\n"હા એ આત્માના વશમાં છે આ લોકો, કઈ નહીં મારો આ વીર તેને પોતાના વશમાં કરી લેશે." બાબાએ પેલી પ્રકાશિત માનવાકૃતિ બતાવતા કહ્યું.\nઅમે આ વાતો સાંભળી પણ ન હતી અને આજે જો આ પ્રત્યક્ષ અનુભવ ન થયા હોતે તો માનત પણ નહીં. અમે બધા વડ તરફ ચાલતા જ જઈ રહ્યાં હતાં. હવે અમારે માત્ર એ આત્માનો જ સામનો કરવાનો હતો અને બાબા પણ હતાં તેથી મને થોડી રાહત લાગતી હતી પણ સલોનીને લઈને હજી પણ મારુ મન વ્યગ્ર જ હતું. એકવાર સલોની મળી જાય, પછી મને કોઈ મારી નાખે તો પણ મને કોઈ પરવાહ ન હતી બસ સલોની બચી જવી જોઈએ. મને મનોમન રાજ અને રિયા માટે પણ માન થઇ રહ્યું હતુંં. એ લોકો એવા મિત્રો હતાં કે જેના કારણે આત્મા શું આખી દુનિયા સાથે પણ લડી શકાય.\nહજી તો મારા વિચારોની હારમાળા ચાલી જ રહી હતી અને આ શું ? બાબા, રાજ અને રિયા ક્યાં ગયા બધા? અને હું આ હાડપિંજરોની વચ્ચે કેમ ચાલી રહ્યો છું ? શું આ પણ એક ભ્રમ છે ? હું થોડો પાછળ હટી ગયો એટલે મારી બાજુમાં ચાલી રહેલા એક હાડપિંજરે મારી પાસે આવી મારો હાથ પકડયો, હું હવે વિરુદ્ધ દિશામાં ભાગવા લાગ્યો, હું ભાગતો જ હતો અને મારી પાછળ બે હાડપિંજરો પણ ભાગી રહ્યાં હતાં.\nહું એક પથ્થર સાથે અથડાયો અને રસ્તા પર પડયો, એ જ રસ્તાની જમણી તરફ એક ઝાડ નીચે સલોની દેખાઈ રહી હતી, પેલા બે હાડપિંજરો અહીં ન હતાં, હવે ભ્રમ શું હતો એ હાડપિંજરો કે સલોની. પણ, આટલી મુસીબતો બાદ સલોની મારી સામે હતી, હું તેની પાસે ગયો હજી તો હું એને પકડવા જાઉ, કોઈએ એને હાથેથી દૂર ખેંચી હોય એવું લાગ્યું, મેં ઉપર જોયું, એ આત્મા હતી. તેને સલોનીને પોતાના બાનમાં લઇ લીધી હતી.\nસલોની માત્ર કઠપૂતળી જેવી બની ગઈ હતી, તદ્દન મૂક, કાન ફાડી નાંખે તેવું અટ્ટહાસ્ય કરતી તે આત્મા મારી તરફ આગળ વધી, ચીસ પાડી મને એ ઝાડને ન સળગાવાની ધમકી આપવા લાગી. આજુબાજુ પડેલા નાના - મોટા પથ્થરો મારા પર ફેંકવા લાગી, ઘણાં પથ્થરો મને વાગી રહ્યાં હતાં.\nમેં ફરી રાખ કાઢી અને એના પર ફેંકવા જાઉ ત્યાં તો તેને સલોનીને આગળ કરી દીધી. તેનું ગળું દબાવા લાગી, મારા હાથ ત્યાં જ અટકી ગયા. હું ભગવાનનું નામ લેવા માંડયો પણ તેના પર કોઈ અસર થઈ રહી ન હતી.\nઅચાનક જ તે આત્મા આગની જવાળામાં લપેટાઈ ગઈ. તે ખુબ જ કારમી ચીસો પાડી રહી હતી. આ તરફ સલોની પણ હોશમાં આવી ગઈ, તે આ દ્રશ્ય જોઈ હેબતાઈ ગઈ, મેં તેની પાસે જઈ તેનો હાથ પકડી લીધો. ત્યાં જ સામેથી પેલા બે હાડપિંજરો આવતાં દેખાયા. એક અંતિમ ચીસ સાથે તે આત્મા ગાયબ થઈ ગઈ અને હાડપિંજરો અમારી એકદમ નજીક આવી ગયા હતાં. અમે બંનેએ આંખ બંધ કરી દીધી.\n"ધ્રુવ, સલોની તમે લોકો બરાબર છો ને ?"\n"હા રાજ, મને શું થયું હતુંં ? આપણે ક્યાં છીએ ?" એવું લાગી રહ્યું હતુંં જાણે આટલો વખત સલોની તે આત્માના વશમાં હતી.\n"ધ્રુવ, તું અચાનક કેમ ભાગ્યો ?" રિયાએ મને પૂછ્યું.\n"મને અચાનક એવો ભાસ થયો કે મારી આજુબાજુ હાડપિંજરો છે એટલે હું ભાગ્યો."\n"અરે આપણે જ તો સાથે ચાલતા હતાં. એ અમે જ હતાં. અમે તારી પાછળ ભાગ્યા તું ક્યાં જાય છે તે જોવા અને તને બોલાવા અને બાબા પેલા વડને સળગાવવા ત્યાં જ રહ્યાં. લાગે છે બાબાએ સમયસર વડને સળગાવી દીધું. હવે ખતરો ટળી ગયો લાગે છે. રાજની વાત બરાબર હતી, એ આત્મા પણ જઈ ચૂકી હતી અને હવે અમે સલામત હતાં. મારી નજર અચાનક રિયા પર પડી તેના હાથમાં કઈ હોય એવું લાગ્યું.\n"રિયા .. તારા ..."હજી તો હું કઈ પૂંછું તે પહેલા જ બીજો એક અવાજ મારા કાને અથડાયો.\n"તમે બધા સલામત છો ને ?"\n"હા બાબા, હવે તો એ આત્માની મુક્તિ થઈ ગઈ ને ?" રાજે પૂછ્યું, મારી નજર હાથ પર જતી હતી વારંવાર.\n" હા, એ તો ગઈ. પણ..."\n"પણ, શું બાબા ?" અમને તો હવે "પણ " શબ્દથી ડર લાગી રહ્યો હતો.\n" જ્યાં સુધી મને ખ્યાલ હતો, એની પાસે એ દુલર્ભ પુસ્તક હતી, જેમાં યક્ષ, કિન્નર, ભૂત- પિશાચ અને મસાણ સિદ્ધિની વિધિ હતી. અત્યારે તો એ પુસ્તક કશે મળતી નથી. પણ જો કોઈ દિવસ તે કોઈના હાથમાં આવશે અને તે એનો ખોટો ઉપયોગ કરશે તો આ બધી ઘટનાઓનું જ પુનરાવર્તન થશે...."\n"તો આપણે એને શોધી એનો નાશ કરી દઈએ. ધ્રુવ તું, રિયા અને સલોનીને લઈને પહોંચતો થા. અમે આ અંતિમ કામ પતાવીને આવીએ." રાજમાં હવે ઘણી હિંમત હતી.\n"ના, એની જરુર નથી. કારણ કે એ પુસ્તક રક્ષા સુત્રથી બંધાયેલ છે. જ્યાં સુધી એ રક્ષા સૂત્ર નહીં ખૂલે એ પુસ્તક નહિ ખૂલે, એ પછી હું મારા મિત્રો સાથે આવીને શોધી લઈશ." બાબાના જવાથી અમને રાહત થઇ અને અમે શહેર તરફ પાછા વળ્યાં.\n"હેલ્લો ધ્રુવ, સલોનીને ઘરે મૂકી દીધી. કેવું છે એને હવે ?" આશરે બપોરે બે વાગ્યા હશે અને રાજનો ફોન આવ્યો.\n"અરે રાજ, સલોનીને પણ સારું છે, આરામ કરતી હશે. તું પણ આરામ કર." મે ભારે ઊંઘમાં જવાબ આપ્યો.\n"પણ મારે તને એક વાત કહેવી છે, ધ્રુવ."\n"શું બોલ ? "\n"રિયાની વર્તણુક થોડી અજીબ હતી. આઈ મીન આપણે પાછા ફરી રહ્યાં હતાં ત્યારે ..."\n"હા, મને પણ લાગ્યું. એના હાથમાં શું હતુંં ? મારું એકવાર ધ્યાન ગયું પણ સલોનીને સંભાળવામાં ખ્યાલ ન રહ્યો. "મને યાદ આવ્યું કે રિયા કાંઈ તો છૂપાવી રહી હતી.\n"રાજ એક મિનિટ, સલોનીનો ફોન આવે છે મારા બીજા નંબર પર."\n"ઓકે, ચાલ તમે લોકો વાત કરો પછી સાંજે છ વાગ્યે મળીએ."\n"હા સારું ." અને મે સલોનીનો ફોન ઉચક્યો.\n"હા બોલ, સલોની."\n"હેલ્લો, રિયાની મમ્મીનો ફોન હતો, એ ઘરે પહોંચી જ નથી."\n"શું ? પણ આપણે તો એને ઘરે મૂકી દીધી હતી ને પછી ?"\n"ખબર નહીં કેમ ?"\n"કઈ નહીં. ચાલ હું રાજને ફોન કરું છું તું પણ આવ. આપણે એને શોધવા જઈએ."\nમે ફટાફટ રાજને જાણ કરી અને એને મળવા બોલાવ્યો ત્યાં જ મને મારી કારની પાછલી સીટ પાસેથી એક ચીઠ્ઠી મળી.\n"મને શોધતા નહીં. મારે પણ એ બધી સિદ્ધિઓ મેળવવી છે જે બાબા કહેતા હતાં. હા એ પુસ્તક મારી પાસે જ છે. બટ આઈ વોન્ટ ટૂ રુલ ધીસ વર્લ્ડ,\nતો શું રિયા હવે એ રસ્તા પર ચાલી નીકળી હતી ? એટલે ફરી આ ભયાનક ભ્રમજાળનું પુનરાવર્તન થવાનું હતુંં ? અને અમારે ફરી એકવાર એક લડાઈ લડવાની હતી એ પણ અમારી જ મિત્ર સાથે !


જામનગર પંથકમાં આભ ફાટ્યું, કાલાવાડમાં 15 ઈંચ વરસાદ! | Heavy rains in Jamnagar district, 15 inches of rain in Kalawad! - Gujarati Oneindia\n| Published: Monday, September 13, 2021, 12:59 [IST]\nહવામાન વિભાગ મુજબ ગુજરાતમાં સાર્વત્રિક વરસાદ વરસી રહ્યો છે. ગુજરાતમાં સૌથી વધુ વરસાદની વાત કરવામાં આવે તો જામનગર જિલ્લામાં આભ ફાડ્યુ હોય એવી પરિસ્થિતી છે. જામનગર જિલ્લાના તમામ તાલુકાઓમાંથી ભારે વરસાદના સમાચાર છે. જામનગર જિલ્લામાં સ્થિતી એ છે કે નવનિયુક્ત મુખ્યમંત્રી ભુપેન્દ્ર પટેલે ફસાયેલા લોકોને એરલિફ્ટ કરવાના આદેશ આપ્યા છે.\nજામનગર જિલ્લાના સવારના 10 વાગ્યા સુધીના આંકડા પર નજર કરીએ તો, કાલાવાડ તાલુકામાં સૌથી વધુ 15 ઇંચ વરસાદ વરસાદ નોંધાયો છે. આ ઉપરાંત ધ્રોલ તાલુકામાંમાં સરેરાશ 6.5 ઇંચ, જોડીયા તાલુકામાં સરેરાશ 5.5 ઇંચ વરસાદ, જામનગર શહેરમાં સરેરાશ 3.5 ઇંચ, જામજોધપુર તાલુકામાં સરેરાશ 2.5 ઇંચ વરસાદ નોંધાયો છે. ભારે વરસાદને પગલે સમગ્ર વિસ્તાર પાણીમાં ગરકાવ થયો છે. કેટલાક વિસ્તારોમાં રસ્તાઓ પર પાણી ભરાતા રસ્તાઓ બંધ કરવાની ફરજ પડી છે. મળતી વિગતો મુજબ જામનગર-રાજકોટ હાઈવે ભારે વરસાદને પગલે બંધ કરવાની ફરજ પડી છે.\nએક તરફ રાજ્યભરમાં ભારે વરસાદ વરસી રહ્યો છે તો બીજી તરફ હવામાન વિભાગે આવનારા 48 કલાકમાં ભારે વરસાદની આગાહી કરી છે. મળતી વિગતો અનુસાર ગુજરાતમાં સક્રિય થયેલી વરસાદી સિસ્ટમને કારણે ભારેથી અતિભારે વરસાદ વરસી શકે છે. હવામાન વિભાગની આગાહીને પગલે પ્રશાસને એલર્ટ કરી દેવામાં આવ્યુ છે અને જરૂર પડે તો એરલિફ્ટ કરવાના આદેશ નવા મુખ્યમંત્રી ભુપેન્દ્ર પટેલ દ્વારા આપવામાં આવ્યા છે.\nઆ તમામ સમાચારો વચ્ચે જામનગર જિલ્લાના અલિયાબાડા ગામમાં ભારે વરસાદે પગલે એક માળ સુધી પાણી ભરાયા હોવાના પણ સમાચાર છે. એક તરફ રાજ્યમાં વરસાદ મન મુકીને વરસી રહ્યો છે તો બીજી તરફ પ્રશાસન પણ બચાવકાર્યમાં લાગ્યુ છે.\nCM ભૂપેન્દ્ર પટેલે ભારે વરસાદથી અસરગ્રસ્ત ધુંવાવ ગામની મુલાકાત લીધી\nજામનગર એરલિફ્ટ જામજોધપુર હવામાન વિભાગ airlift jodia jamjodhpur વરસાદ rain rainfall meteorological department\nHeavy rains in Jamnagar district, 15 inches of rain in Kalawad!


' આ વખતની પ્રેસિડન્ટ પદની ચૂંટણી અમેરિકાના ઇતિહાસમાં સૌથી વધુ મહત્વ ધરાવનારી છે : હું જો બિડન કરતા પાછળ નથી : મારો ચૂંટણી પ્રચાર બરાબર ચાલી રહ્યો છે : અમેરિકામાં શરૂ થઇ ગયેલા મતદાન ( અર્લી વોટિંગ ) દરમિયાન ડોનાલ્ડ ટ્રમ્પનું ઉદબોધન\nવોશિંગટન : અમેરિકાના પ્રેસિડન્ટ પદની ચૂંટણી3નવેમ્બરના રોજ છે.પરંતુ મતદાન અત્યારથી ચાલુ થઇ ગયું છે.જેને અર્લી વોટિંગ કહેવામાં આવે છે.આ મતદાનમાં રસાકસી વાળા રાજ્યોમાં ડેમોક્રેટ ઉમેદવાર આગળ હોવાની વાતનું ખંડન કરતા રિપબ્લિકન ઉમેદવાર ડોનાલ્ડ ટ્રમ્પએ કહ્યું હતું કે હું બિડન કરતા પાછળ નથી.મારો ચૂંટણી પ્રચાર બરાબર ચાલી રહ્યો છે.\nતેમણે ઉમેર્યું હતું કે આ વખતની પ્રેસિડન્ટ પદની ચૂંટણી અમેરિકાના ઇતિહાસમાં સૌથી વધુ મહત્વ ધરાવનારી છે . ઓહિયોના કોલંબસમાં મીડિયા સમક્ષ નિવેદન કરતા ટ્રમ્પએ જણાવ્યું હતું કે જો બિડન આગળ હોવાની વાત ખોટી છે. અમારો ચૂંટણી પ્રચાર બરાબર ચાલી રહ્યો છે.\nઉલ્લેખનીય છે કે બીજી ટર્મમાં પ્રેસિડન્ટ તરીકે ચૂંટાઈ આવવા માટે ટ્રમ્પ સમગ્ર દેશનો પ્રવાસ કરી રહ્યા છે.તથા ચૂંટાઈ આવવા માટે એડીચોટીનું જોર લગાવી રહ્યા છે.\nરાજ્યમાં કોરોના ધીમો પડ્યો : વધુ 1102 દર્દીઓ સાજા થયા : નવા 908 પોઝિટિવ નોંધાયા : વધુ4લોકોના મોત : કુલ કેસની સંખ્યા 1,68,081 થઇ :મૃત્યુઆંક 3693 થયો : કુલ 1,50,650 લોકોએ કોરોનાને હરાવ્યો access_time 7:03 pm IST


નક્ષત્ર (પ્રકરણ 27) Vicky Trivedi દ્વારા પુષ્તક અને વાર્તા PDF\nકિંજલ હજુ એ ઝાડ નીચે સુકા પાંદડા અને ઘાસ પર બેઠી હતી. હુ પણ એનાથી થોડીક દુર ઘાસ પર જ ઉભી હતી. મારી ચારે તરફ અજાણ્યા માણસો હતા. બસ એક કિંજલ મારી પરિચિત હતી. હવે મને એ પણ અજાણ્યી લાગવા માંડી. જાણે હું એને કયારેય ઓળખતી જ ન હોઉં.\nખબર નહી કેમ પણ મને લાગવા માંડ્યું કે મારું મોત એકદમ નજીક છે. જાણે એ મારી આસપાસ જ છે. જાણે ભેડા પરના કોઈ વ્રુક્ષની પાછળ લપાઈને બેઠેલુ એ મોત મારી તરફ આંખો માંડીને જ બેઠું છે. જાણે કે મોત દિવસોથી મારો પીછો કરી રહ્યું હતું. જાણે કોલેજના પહેલા જ દિવસે મને કિંજલથી નહી એના અંદર છુપાઈને બેઠેલ મોતથી મિત્રતા થઈ ગઈ હતી. હું એને ઓળખી કેમ ન શકી? કઈ રીતે ઓળખી શકું? કોઈ માણસ પોતાની મોતને ઓળખી શકે તો પોતાની નજીક આવવા જ કેમ દે? હું હતાશ અને નિરાશ થઈ છતાં કિંજલે એવું કેમ કર્યું? એ કેમ મારું મોત બની આવી હતી? એ હું જાણવા માંગતી હતી.\n“આ બધું શું છે કિંજલ? મેં મારી જાતને સંભાળતા કહ્યું. આજે મારું બધુ તત્વજ્ઞાન નકામું ગયું હતું. શું ચાલી રહ્યું છે જરાયે અંદાજ લગાવવા હું અસમર્થ હતી. મારી જગ્યાએ કોઈ પણ હોય શું થઇ રહ્યું છે એ સમજી શકાય એમ હતુ જ નહિ. જેના પર સૌથી વધુ વિશ્વાસ હોય એ વ્યક્તિ દગો કરે ત્યારે શું ચાલી રહ્યું છે એ સમજવું શકય રહેતું નથી. કદાચ બધી સમજણ જ ચાલી જાય છે.\n“એ જ તું જે જોઈ રહી છે.” કિંજલના ચહેરા પર એક સ્મિત ફરક્યું. મને એ સ્મિતમાં મને ડસેલ સાપથી પણ વધુ ઝેર દેખાયું.\n“એટલે?” મારા ગળામાંથી અવાજ માંડ નીકળ્યો. જાણે મારું ગળું કોઈએ પોતાના બંને મજબુત હાથથી દબાવી નાખ્યું હોય અને મારો શ્વાસ રુધાઈ રહ્યો હોય. જાણે મારી આસપાસની હવામાંથી ઓક્સીઝન ખતમ થઇ ગયો હોય અને માત્ર ગ્રીન હાઉસ ગેસને લઈને જ હવા આમ તેમ ફરી રહી હોય.\n“એ જ કે તે બહુ મોટી ભૂલ કરી નાખી છે.”\n“શું ભૂલ?” મને સમજાયું નહી કે મેં એ શહેરમાં આવીને એક અઠવાડિયામાં કોઈ એવી ભૂલ કરી નાખી હોય જેના લીધે મારે મારું જીવન ગુમાવવું પડે સિવાય કે કિંજલથી દોસ્તી કરવી.\n“એ તાવીજ....” તે ઉભી થઈને બોલી, તેનો અવાજ ધીમો હતો પણ મારા મનમાં એનો ઊંડો પડઘો પડી રહ્યો હોય તેમ મને લાગ્યુ, “તે તારું જીવન ઉતારી અમને સોપી દીધું..”\n“કેમ?” મેં અજાણ્યા બનાવાનો પ્રયાસ કર્યો. હું જાણવા માંગતી હતી એ તાવીજમાં એવું શું છે. મૃત્યુ વેળાએ પણ મારી બધું જાણવાની ઘેલછા ઘટી નહોતી. કમ-સે-કમ હું એ તો જાણવા માંગતી જ હતી કે એ તાવીજમાં શું છે અને કપિલે મને એ કેમ આપ્યું હશે? કપિલ સાચું કહેતો હતો - અતિજ્ઞાન જાન લેવા છે પણ મેં એની વાત માની નહી. એણે મને ચેતવી હતી કે આ કોલેજ જોખમી છે. આખું નાગપુર નાગના ઝેર જેટલું જોખમી છે.\n“તાવીજ એક એવી વસ્તુ હતી જે તને અમારાથી બચવી શકે તેમ હતું.” કિંજલે કહ્યું અને માથુર તરફ જોયું. તેઓ બંને એકબીજા સામે જોઈ હસ્યા. એ બંનેનું હાસ્ય મારા હૃદયમાં ડર પેદા કરવા માટે પુરતું હતું.\n“તમે કોણ છો અને મને કેમ મારવા માંગો છો?” મેં સ્વાભાવિક સવાલ કર્યો.\n“અમે કોણ છીએ એ મહત્વનું નથી.” કિંજલે ફરી ડોક્ટર તરફ જોયું અને એ બંનેએ એ જ ગંદુ સ્મિત એકબીજાને અદલ બદલ કર્યું, “કોણે કહ્યું અમે તને મારવા માંગીએ છીએ?”\n“કારમાં બેઠેલા લોકો બિચારા કંટાળી ગયા હશે એમને બહાર લાવી દઈએ. હવે નાટક પૂરું થઇ ગયું છે?” માથુરની બાજુમાં ઉભેલ એક પાતળા માણસે પૂછ્યું. એણે કાળો શર્ટ અને લુઝ નેરો પેન્ટ પહેરેલ હતું. એ ડોકટરના મદદનીશ જેવો લાગતો હતો.\n“હા, એમને બોલાવી લો.” કિંજલે એના તરફ પણ એ જ ગંદુ સ્મિત આપી કહ્યું, “બાકી નાટક તો હજુ ચાલુ જ થયું છે.”\nએક પળ પહેલા હું જેને બચાવવા પોતાનો જીવ આપવા તૈયાર હતી એ મારો જીવ લેવા તૈયાર હતી. સાચે જ બધા કહેતા એ સાચું હતું કે હું બહુ ભોળી હતી. મેં ભોળા હોવા બદલ મારી જાતને નફરત કરી. આઈ હેટ માયસેલ્ફ ફોર બીઈંગ સો ઇનોસેન્ટ.\nમારી નજર કાર તરફ ફેરવાઈ. હું જોવા માંગતી હતી કે હવે બીજા કયા નવા ચહેરા રંગમંચ પર આ નાટકમાં ભાગ લેવા આવે છે. મારી નવાઈ વચ્ચે એ કારમાંથી કિંજલની મમ્મી અને કેફેટેરીઆના માલિક દાસકાકા ઉતર્યા. એમની સાથે બીજા અજાણ્યા ચહેરા પણ હતા. કિંજલની મમ્મી આજે મેં એના ઘરે જોઈ હતી એવી સાદી અને સરળ ન લાગી. કોઈ સીરીયલની વિલન જેવી રેડ સાડી અને બેકલેસ બ્લાઉઝમાં એ એકદમ અલગ જ દેખાઈ. અને દાસકાકા સાચે જ કોઈ ગુંડા જેવો લાગ્યો. કેફેટેરીયામાં દરેકને બેટા કહી બોલાવનાર મોહનદાસ કોઈ હત્યારાથી કમ ન લાગ્યો.\nએ માહોલ જોઈ હું સમજી ગઈ કે હજુ એ લોકો કઈક મોટી રમત રમવાના છે. મેં એક ઊંડો શ્વાસ લીધો અને પોતાની જાતને આવનાર નવી તકલીફનો સામનો કરવા માટે માનસીક રીતે તૈયાર કરવાની નિષ્ફળ કોશિશ કરવા લાગી.\n“તું શું ઈચ્છે છે કિંજલ?” મેં એને ખમોશ જોઈ કહ્યું, મને એ ખામોસી બરદાસ્ત ન થઇ.\n“એ તું નહી સમજી શકે...” એના ગંદા હોઠ એક તરફી ખંધા સ્મિતમાં ફરક્યા.\n“તું મને મારવા નથી માંગતી તો મને અહી આ રીતે કેમ લાવી છે?”\n“તને હું શું કામ મારું. તું તો બકરી છે જેની મદદથી હું સિંહનો શિકાર કરીશ.” એ ફરી હસી. એ હાસ્ય જંગલના સિહને પણ ડરાવી નાખે એવું ભયાનક હતું, એક લુચ્ચા શિયાળ જેવું એ હાસ્ય, ભારોભાર દગો ભરેલું એ હાસ્ય.... હું ધ્રુજી ઉઠી...\n“હું જાણું છું. તું બદલો ઈચ્છે છે?” મેં ગળગળા અવાજે કહ્યું.\n“શાનો બદલો?” કિંજલે નવાઈથી કહ્યું એટલે હું સમજી ગઈ કે મેં અંધારામાં લગાવેલું તીર નિષ્ફળ ગયું હતું. એ બધું કોઈ બદલા માટે ન હતું.\n“તો શું ઈચ્છે છે તું? તે મારા સાથે વિશ્વાસઘાત કેમ કર્યો?” મારી આંખોમાં મારી લાખ કોશિશો છતાં પાણી આવી ગયુ. હું આસુંને ન રોકી શકી. જયારે કોઈના પર ભરોસો કરીએ અને તે દગો કરી જાય ત્યારે આસુંને રોકવા મુશ્કેલ પડે છે.\n“હજી ન સમજી? ખરેખર તું બહુ ભોળી છે નયના. મને તો એમ હતું તું મુંબઈ જેવા શહેરમાં ભણી છે માટે થોડીક ચાલક હોઈશ.”\n“શું? શું ન સમજી? તું આ બધું કેમ કરી રહી છે?” મેં આંસુ લૂછતાં કહ્યું.\n“મેં પહેલે જ દિવસે તારાથી દોસ્તી કરી, તારી નજીક આવી. પહેલે જ દિવસે મેં તારી આસપાસ એક ઝાળ રચવાનું શરુ કરી નાખ્યું હતું.” કિંજલના ચહેરા પર મારા માટે એક અજબ નફરત દેખાઈ.\n“પણ કેમ? તું કેમ મને ફસાવી રહી હતી?” મારી લાખ કોશિશ કરવા છતાં મારા અવાજમાં એક ઢીલાશ રહી, “મેં તારું શું બગાડયું છે?”\n“કેમકે મારે તને કપિલ પ્રત્યે આકર્ષિત કરવાની હતી પણ નસીબે મારો સાથ આપ્યો અને એ કામ આપમેળે જ થઇ ગયું.” કિંજલના ચહેરા પર જીતની ખુશી સ્પસ્ટ દેખાઈ.\n“તું કેમ મને કપિલથી આકર્ષિત કરવા માંગતી હતી?” મને એનો ઈરાદો ન સમજાયો, “હું કપિલને ચાહવા લાગુ એનાથી તને શું ફાયદો?”\n“હું તને બેઈટ તરીકે વાપરવા માંગતી હતી..”\n“એટલે?” બેઈટ એટલે શું એ હું જાણતી હતી એ મને કોઈ સોદો કરવા માટે બાન તરીકે ઉપયોગમાં લેવા માંગતી હતી છતાં મેં પૂછ્યું, “બેઈટ?”\n“મે જ તને સાપ બની ડંશ માર્યો. જેથી કપિલ તને બચાવવા આવે અને તમારા વચ્ચે પ્રેમ થાય. મેં પહેલે જ દિવસે કોલેજમાં એની આંખોમાં તારા માટે પ્રેમ જોયો હતો. તું પૂછતી હતી ને કે એ કેમ ગુસ્સામાં હતો તો સાંભળ એ પોતાની જાતને તારાથી દુર રાખવાનો પ્રયાસ કરતો હતો પણ એ પોતાની જાતને તારાથી દુર રાખી ન શકયો એટલે એ પોતાની જાત પર ગુસ્સે હતો. અને તું મુર્ખ એમ સમજતી હતી કે એ તારા પર ગુસ્સે હતો. કોલેજના પહેલે દિવસે હું સમજી ગઈ હતી કે કપિલ એવું નહી કરી શકે. એ તારાથી દુર રહી શકશે નહી. મને ખાતરી હતી.”\n“તે... તે..... તે મને દંશ આપ્યો? એટલે એટલે તું ઈચ્છાધારી નાગીન છે?” મેં પૂછ્યું. મારી જીભ જાણે જાડી પડી ગઈ હોય તેમ મારો અવાજ થોથવાઈ ગયો.\n“હા. હજુ કઈ વધુ સમજુતીની જરૂર છે?”\nમને કિંજલના ચહેરામાં મારા જીવનમાં આવીને ડસી ગયેલી નાગિનનું પ્રતિબિંબ દેખાવા લાગ્યું.\n“તું કપિલ અને એના પરિવારથી કોઈ બદલો લઇ રહી છે? એમણે તારું કઈક ખરાબ કર્યું છે?”\n“ના. કપિલે મારું કઈ બગાડ્યું નથી અને તારી માહિતી ખાતર કહી દઉં કે એ માણસ નહી ઈચ્છાધારી નાગ છે. તારો કપિલ પણ એક ઈચ્છાધારી નાગ છે.”\n“વોટ?” હવે મને સમજાયું કેમ કિંજલ મને તે દિવસે ઈચ્છાધારી નાગ વિષે એટલું ચોક્કસ કહેતી હતી, “તો તું એમની પાછળ કેમ છે? તે અશ્વિની અને રોહિતને કેમ માર્યા.?”\n“કેમકે અશ્વિની મારી સચ્ચાઈ જાણી ગઈ હતી. એ મને ઓળખી ગઈ હતી કે હું એમનામાંથી એક છું.”\n“તો શું ફર્ક પડે? એ પણ એક નાગિન જ હતી ને? એ પોતે એક નાગિન હતી તો એ તારી હકીકત જાણી ગઈ એ માટે તે એને કેમ મારી નાખી? એ તને એક સારી ફ્રેન્ડ સમજતી હતી એ પણ તે એને મારી નાખતા પહેલા એકવાર પણ ન વિચાર્યું. અને રોહિત એ બિચારો એક ગરીબ પરિવારમાંથી હતો. એના મા બાપનો એકમાત્ર સહારો હતો. એ પણ તે ન વિચાર્યું?” મેં મારો બધો જ રોષ ઠાલવી નાખ્યો.\n“હા પણ અશ્વિની એક સારી નાગિન જે કોઈ નિર્દોષને સો વર્ષ સુધી ડંખ ન મારી ઇચ્છાધારી બની હતી. એ મારા જેવી લોકોનો શિકાર કરનારી ન હતી. એ મારા વિશે જાણી ગઈ હતી એટલે મારે મજબુરીમાં એને મારવી પડી અને રોહિતથી તો મને કોઈ લેવાદેવા નહોતી બસ એને બેઈટ તરીકે વાપરવામાં એ બિચારાનો જીવ ચાલ્યો ગયો. મને ખરેખર અફસોસ છે હું એ માટે તહેદીલથી માફી માંગુ છું.” કિંજલ નાટકિય ઢબે બોલી.\nમને એના શબ્દે શબ્દમાં કાતિલ ઝેર મહેસુસ થયુ. આખરે તો એ એક નાગિન જ હતીને?\n“કપિલ સાથે તારે શું દુશ્મની છે? એ તો તારા વિશે જાણતો પણ નથી તો તું એને કેમ મારવા માંગે છે?”\nકિંજલે જયારે એ શબ્દો વાપર્યા કે તું બકરી છે જેની મદદથી હું સિંહનો શિકાર કરવા માંગું છું ત્યારે મને ન સમજાયું કે એ શું કહેવા માંગે છે પણ જયારે એણીએ કહ્યું કે રોહિત બેઈટ તરીકે વાપરવામાં મરી ગયો એનો અફસોસ થયો ત્યારે હું સમજી ગઈ કે જેમ અશ્વીનીને મારવા એણીએ રોહિતને બેઈટ તરીકે વાપર્યો એમ કપિલનો જીવ લેવા એ મને બેઈટ તરીકે વાપરવા માંગતી હતી. પણ એ માત્ર એક સંભાવના હતી જે મેં બે એકદેશી વિધાનો પરથી મેળવી હતી. હું એ વિધાનની સત્યતાની ચકાસણી કરવા માંગતી હતી અને એ માટે હજુ બીજા એકદેશી વિધાનો અથવા કોઈ એક સર્વદેશી વિધાનની જરૂર હતી અને એ માટે મારે એનાથી વાતચીત ચાલુ રાખવી જરૂરી હતી.\n“કઈ જ નહી. એ બિચારો એક સારો નાગ છે એને મારી સાથે શું દુશ્મની હોઈ શકે?” તે બે ડગલા આગળ આવી, “બસ એની પાસે કઈક એવું છે જે અમારે જોઈએ છે..”\n“એ સરપ્રાઈઝ છે ડીયર.” તે વિલનની માફક હસી, “આખા નાટકના અંતે તને સમજાઈ જશે. તું બેઈટ છે બધું તારી નજરોની સામે જ થવાનું છે બધું આખે જોઈ લેજે. સાંભળવામાં એવી મજા નહિ આવે.”\n“તે મારી સાથે આવું કેમ બધું કર્યું? તે મને આમાં કેમ સંડોવી?” હું હવે બસ એ જાણવા માંગતી હતી કે એ મારો શું ઉપયોગ કરવા માંગે છે. કદાચ કોઈ રીતે વાતોમાં જાણી શકુ તેથી મેં વાત ચાલુ રાખી.\n“મેં નીલ અને તેના મિત્રો પાસે આપણા પર હુમલો કરાવ્યો પણ કપિલ તારી સામે ખુલ્લો ન થયો. તને સાપ કરડ્યો ત્યારે પણ એ ખુલ્લો ન થયો. અશ્વિની અને રોહિતના મૃત્યુ સમયે પણ એ ખુલ્લો ન પડ્યો. એણે પોતાની જાતને તારી સામે છતી ન કરી. મેં ફરી એક પ્રયત્ન કર્યો અશ્વિની અને રોહિતની હત્યા થઇ એ સ્થળના કેમેરાની તને જાણ કરી. કદાચ એ કેમેરા જોવા માટે એ પોતાનું રૂપ બદલે કેમકે એ કેમેરા માત્ર મોટા ફોરેસ્ટ અધિકારીને જ જોવા મળે છે. તારા પપ્પા જેવા મામુલી અધિકારીને નહી પણ એ ન થયું ઉલટાનું એણે તને તાવીજ પહેરાવી સુરક્ષિત કરી નાખી. હવે મારી પાસે આ બધું કર્યા સિવાય કોઈ રસ્તો ન હતો.”\n“તું મને તારી મૂંગી બહેરી માને મળવા કેમ લઇ ગઈ?” એ એક મુદ્દા સિવાય બધુ હું સમજી ગઈ હતી એટલે આખરે મેં એને એ પૂછ્યું.\n“મને હતું કે જે અદ્રશ્ય શક્તિ સામે અશ્વિની અને રોહિત પોતાનો જીવ બચાવવા કરગરી રહ્યા હતા. એ વખતે એ લોકો કોની સાથે વાત કરી રહ્યા હતા. એમને કોણે માર્યા એ ખબર પાડવા એક લીપ રીડરની જરૂર પડશે અને એ વખતે તું મારું સજેશન કરીશ એટલે વિડીઓ જોઈ તને કપિલ અને તેના પરિવારની સાચી ઓળખ પણ થઇ જશે અને હું ખોટું લીપ રીડીંગ કરી સચ્ચાઈ પણ છુપાવી નાખત પણ તે એવું કઈ ન કર્યું.”\nતેણીએ અત્યાર સુધી જે કહ્યું તે પરથી મને એક વાત સમજાઈ કે તે કપિલ નાગ છે તેવું મારી સામે ખુલ્લું પાડવા માંગતી હતી પણ કેમ એવું કરવા માંગતી હતી તે મને સમજાયું નહી.\n“તું કપિલને મારી સામે નાગ રૂપે ખુલ્લો કેમ પાડવા માંગતી હતી?”\n“એ એક રહસ્ય છે. એ તને આ નાટકના અંતે સમજાશે. હજી નાટકમાં એક પાત્ર આવવાનું બાકી છે.” કિંજલ હું ધારતી હતી એથી પણ વધુ ચાલાક નીકળી. તેણીએ મને એટલુ જ કહ્યું જેનાથી એને કોઈ ફરક પડતો નહોતો. હું એનાથી વાતચીત કરીને પણ એ મારો શું ઉપયોગ કરવા માંગતી હતી એ સમજી ન શકી.\n“કોણ આવવાનું બાકી છે?” મેં જાણવાનો પ્રયાસ કર્યો.\n“યોંર વન એન્ડ ઓન્લી કપિલ.” કિંજલ કોઈ ફીલ્મના વિલનની અદાથી મારી આસપાસ આંટા લગાવવા લાગી.\n“હા. એ આવશે પછી જ તો આ નાટકનો અંતિમ ભાગ ભજવાશે અને તમારી જિંદગીનો પણ અંતિમ ભાગ. હું તને અત્યારથી મારી નાખું તો એને કેવું દુ:ખ લાગે.” કિંજલે અમારી બાજુમાં ઉગેલા એક છોડના ફૂલને તોડી હાથમાં લીધું અને કચડી નાખ્યું. એ બહુ ઝેરી હતી.\n“તમને ભેગા જીવવા ન મળ્યું તો કઈ નહી ભેગા મરવાનો મોકો તો આપવો જ જોઈએ ને?” કિંજલની મમ્મી વચ્ચે બોલી. એના ડાયલોગ પરથી મને લાગ્યું કે એ સ્યોર અક્ષય કુમારની ફેન હશે કેમકે અક્ષય જયારે વિલનની ભૂમિકામાં હોય એવો ટોન એના ડાયલોગનો હતો. એ બોલી શકતી હતી. હું કોલેજમાં આવી એ પહેલા દીવસથી જ મારા આસપાસ રમત રમાવા લાગી હતી અને મને એનો અંદાજ પણ ન હતો.\n“તમે બોલી શકો છો?” મેં નકામો સવાલ કર્યો. કદાચ એ ઓવર એક્ટીગમાં કઈક બોલી જાય જેથી મને કોઈક કલુ મળી જાય. બસ ગમે તેમ કરી હું જાણવા માંગતી હતી કે એ લોકો આ બધું કેમ કરી રહ્યા છે.\n“હા, બોલી શકું છું પણ તારી હાજરીમાં તને કિડનેપ કરવાની વાત ન કરાય એટલે અમારે ઇશારામાં વાત કરવી પડી હતી.” કીજલની મમ્મી હસી. તે ઓરત ભયાનક લાગતી હતી. મને હજુ એનું નામ પણ ખબર નહોતી, મેં કિંજલને એની મમ્મીનું નામ તો પુછ્યુ જ નહોતું. એ દિવસે મા દીકરી મારી સામે જ મારા કીડનેપીંગનો પ્લાન બનાવતી હતી અને હું મૂરખની જેમ એ બધું જોઈ રહી હતી. સાચે જ કિંજલ માસ્ટર પ્લાન લઈને બેઠી હતી.\n“નીલ.. વિક્રમ..” કિંજલે નીલ અને એક બીજા છોકરાને બોલાવ્યા. મને સમજાયું નહી એ શું કરવા માંગતી હશે. એ બંને નજીક આવ્યા એટલે એમને મારા મો પર ટેપ લગાવવા કહ્યું. હું ઘણો વિરોધ કરતી રહી પણ એ બે જણ સામે મારી શક્તિ ઓછી પડી. નીલ અને વિક્રમે મારા મો પર ટેપ લગાવી મારા હાથ નાયલોનની દોરીથી મારી પીઠ પાછળ બાંધી નાખ્યા. એ દોરી સાચે જ હું જેમ છૂટવા જોર લગાવું એમ કડક થવા લાગી અને મારા હાથની ચામડી છોલાઈ ગઈ. મને લાગ્યું થોડીક વારમાં મારા હાથ મારા જ લોહીથી ભીના થઇ જશે.\nમેં કિંજલ તરફ જોયું એ ફોન લગાવી રહી હતી. હું સમજી ગઈ એ કોને ફોન લગાવી રહી હતી. કપિલને. એ કપિલને ફોન લગાવી રહી હતી.\n“કપિલ... હું કિંજલ...”\nસામે છેડેથી કપિલે શું કહ્યું હશે એ મને સાંભળ્યું નહી પણ મેં અંદાજ લગાવ્યો કે એણે કહ્યું હશે “શું થયું કિંજલ?”\n“નયના કિડનેપ થઇ ગઈ છે અને તું એકલો જ ભેડા ઘાટ પર આવજે જો એને જીવિતી દેખવા માંગતો હોય તો...”\nસામે છેડેથી કપિલે શું કહ્યું એ મને ન સંભળાયું... ત્યારબાદ કિંજલે બે ત્રણ વાર હમમમ... અને હા.. એવું કહ્યું અને છેલ્લે એણીએ હું વધારે રાહ નહી જોઈ શકું કેમકે ડોક્ટર માથુરને કલીનીક જવામાં મોડું થઇ રહ્યું છે કહી ફોન કાપી નાખ્યો.\nહું સમજી ગઈ કપિલે કહ્યું હશે હા હું એકલો જ આવું છું એને કઈ ન કરતા. પણ કિંજલે માથુરનું નામ કેમ આપ્યું....? કદાચ માથુરનું નામ કપિલને વધુ ડરાવવા માટે હતું જેથી એ સીધો જ ત્યાં આવી જાય... એનો અર્થ એ હતો કે માથુર જ મુખ્ય ચહેરો હતો... એ લોકો મારા સાથે જે રમત રમ્યા એ રમત કપિલ સાથે રમી રહ્યા હતા... પણ હું મજબુર હતી... હું કશુ જ ન કરી શકી.. ત્યાં ઉભા રહી કપિલને એમની જાળમાં ફસાતો જોવા સિવાય હું કઈ ન કરી શકી... ત્યારે હું કેટલી બેબસ અને લાચાર હતી તે અહી લખી શકવું અશક્ય છે...


સુરતમાં પારો બે ડિગ્રી ગગડવા સાથે હિલસ્ટેશન જેવું વાતાવરણ\nદક્ષિણ ગુજરાતમાં હાડ થીંજાવતી ઠંડી\nવલસાડમાં પારો ૧૦ ડિગ્રી, નવસારીમાં ૧૧.૫ અને સુરતમાં ઠંડીનો પારો ૧૨.૫ ડિગ્રી નોંધાયો\nસુરત શહેરમાં આજે સવારે હાડ થીજવી દે તેવી ઠંડી સાથે ધૂમસીયું વાતાવરણ સર્જાતા સુરતીઓએ હિલ સ્ટેશન પર ફરતા હોય તેવો અનુભવ માણ્યો હતો. આજે ઠંડીનો પરો ૨ ડિગ્રી નીચે સરકીને ૧૨.૫ ડિગ્રી પર સ્થિર થયો હતો. જ્યારે વલસાડમાં પારો ૧૦ ડિગ્રી અને નવસારીમાં ૧૧.૫ ડિગ્રી તાપમાન નોંધાયું હતું.\nસુરત શહેરમાં છેલ્લા ચારેક દિવસથી પવનનું જોર યથાવત રહેતા કાતિલ ઠંડીનું પ્રમાણ વધતું જાય છે. સાથે ગાઢ ધુમ્સ ફેલાતું હોવાથી સવારે હિલ સ્ટેશન જેવો માહોલ જોવા મળે છે. ગાઢ ધુમ્મસના કારણે પુલો પરથી પસાર થતાં વાહનોના ચાલકોએ લાઇટ ચાલુ કરવી પડે છે. આજે શહેરમાં રવિવારના ૧૪.૫ ડિગ્રી ઠંડીના પ્રમાણમાં ૨ ડિગ્રીનો ઘટાડો થઇને ૧૨.૫ ડિગ્રી નંધાયું હતું. જ્યારે અધિકતમ તાપમાન ૨૮.૪ ડિગ્રી, હવામાં ભેજનું પ્રમાણ ૪૮ ટકા, હવાનું દબાણ ૧૦૧૧.૮ મિલીબાર અને કલાકના ૮ કિ.મી.ની ઝડપે ઉત્તર-પશ્ચિમ દિશામાંથી પવન વાયા હતા.\nદરમિયાન દક્ષિણ ગુજરાતના વલસાડમાં પણ તાપમાન ૧૦ ડિગ્રી નોંધાયું હતું. ઠંડીનો કહેર નવસારીમાં પણ જારી રહેતાં પારો ૧૧.૫ ડિગ્રીએ નોંધાયો હતો.


રિલેશનશિપને મજબૂત બનાવવાનાં આ છે5પગથિયા, વણસેલા સંબંધોને ફરીથી બનાવશે જીવંત - GSTV\nદરેકના જીવનમાં સંબંધો એવા વૃક્ષની જેવાં હોય છે જેના છાંયડામાં દરેકનું બાળપણ, વ્યક્તિત્વ નિખરે છે. આમાના ઘણાં સંબધો એવાં હોય છે જે અજાણતાં જ આપણાં જીવવાનું કારણ બની જતાં હોય છે. જો કે આપણે જાણે-અજાણ્યે એમને પોતાના દૂર થઈ જવા વિવશ કરી દઈએ છીએ.\nજો તમારા કોઈ પ્રિયજન તમારાથી દૂર થયા હોય અને તમે ફરી એને પોતાના જીવનમાં લાવવા માગતાં હોવ તો અમારી ટિપ્સને ફોલો કરો. પોતાનામાં થોડાં ફેરફાર કરીને તમે ફરી સંબંધોને સુધારી શકો છો.\nસંબંધોને મજબૂત બનાવવાની5સરળ ટિપ્સ :\n1. હંમેશા વાતચીતનો રસ્તો ખુલ્લો રાખો\nજો નજીકના સગામાં મતભેદ કે મનભેદ થયા હોય તો ભૂલથી પણ વાતચીત કરવાનું બંધ ના કરી દેશો. કારણ કે એનાથી સમસ્યાનું સમાધાન નહીં આવે પણ ગેરસમજો વધશે.\n2. પ્રેમથી જણાવો ભૂલ\nસંબંધોમાં ભૂલ ગમે તેની હોય નુકસાન તો બંનેને જાય છે. જો એ સંબંધ તમારા માટે વિશેષ હોય તો કેટલીકવાર ભૂલ ના હોય તો પણ ભૂલ માનીને પાર્ટનરને મનાવી લો અને પછીથી એને પ્રેમથી એની ભૂલ સમજાવો.\n3. પોતે પણ સુધરી જાઓ\nકેટલીક વાર અજાણતાં જ આપણે કરેલા વ્યવહારથી આપણાં સ્વજન કે સૌથી અંગત વ્યક્તિને દુ:ખ પહોંચે છે. આ દુ:ખમાંથી બહાર આવવાનું એમના માટે સહેલું નથી હોતું. આવામાં જો આપણે આપણી ભૂલ ઓળખીને એને સુધારી લઇને અને સ્વજનોની ખુલ્લા મને માફી માગી લઇએ તો સંબંધો તુટતાં નથી.\n4. બીજાના મહત્વને સમજો\nઆપણે હંમેશા સંબંધોને પોતાની રીતે ચલાવવાના પ્રયત્નો કરીએ છીએ જે જરાય યોગ્ય નથી. આપણે દરેક સંબંધમાં સામેના પાત્રને પણ સમાન મહત્વ આપવું જોઈએ અને એમની જરૂરિયાતોને ધ્યાનમાં રાખીને વ્યવહાર કરવો જોઈએ.\n5. સીમા નક્કી કરો\nજીવનમાં દરેક સંબંધની એક ખાસ જગ્યા અને મહત્વ હોય છે. આપણે એ મુજબ જ એની સીમા નક્કી કરવાની હોય છે જેથી સંબંધોને વધારે સુંદર બનાવી શકાય. સંબંધીઓમાં જો તમને એવું લાગે કે કોઈપણ પાર્ટનર પોતાની સીમા ક્રોસ કરી રહ્યો છે તો સમય રહેતાં જ એને પ્રેમથી, તર્ક આપીને એની ભૂલનો અહેસાસ કરાવો.


આ તસવીરમાં દેખાતો પથ્થર એટલા માટે છે ફેમસ કે તેને7હાથી પણ નહોતા હલાવી શક્યા, આ છે ઇતિહાસ - GSTV\nઆ તસવીરમાં દેખાતો પથ્થર એટલા માટે છે ફેમસ કે તેને7હાથી પણ નહોતા હલાવી શક્યા, આ છે ઇતિહાસ\nવડાપ્રધાન નરેન્દ્ર મોદી અને ચીનના રાષ્ટ્રપતિ શી જીનપિંગની વચ્ચે અનૌપચારિક શિખર બેઠક તમિલનાડુના મહાબલીપુરમમાં થવા જઇ રહી છે. આ એક ઐતિહાસિક શહેર છે. જેને મમલ્લાપુરમ પણ કહેવામાં આવે છે. જે બંગાળી ખાડીના કિનારે વસેલું છે અને તેને ભવ્ય મંદિરો માટે પ્રસિંદ્ધ છે. અંહી જવા મહાબલીપુરમમાં ફરવા માટે કેટલાક સ્થળ જોયા.આ દરમિયાન એક તસવીર લોકો માટે કુતૂહલ બની ગઈ છે જેમાં પીએમ મોદી અને શી જિનપિંગ હાથમાં હાથ રાખીને ઊચો કરી રહ્યાં છે અને પાછળ એક વિશાળકાય પથ્થર છે. જે ખુબ જ ખતરનાક રીતે આગળ ઝૂકેલો છે. આ પથ્થર પાછળ મોટો ઈતિહાસ છૂપાયેલો છે.\nશું છે ઈતિહાસ ?\nવાત જાણે એમ છે કે 250 ટનનો આ પથ્થર કૃષ્ણા બટર બોલના નામથી જાણીતો છે. જે છેલ્લા લગભગ 1300 વર્ષથી ભૂકંપ, ત્સુનામી, વાવાજોડા સહિત અનેક પ્રકારની કુદરતી આફતો આવવા છતાં અડીખમ તેના સ્થાને જોવા રહ્યો છે. એટલું જ નહીં આ પથ્થરને હટાવવા માટે ઘણા માનવીય પ્રયત્નો પણ થયા છે પરંતુ નિષ્ફળ રહ્યાં. દુનિયાભરમાંથી લોકો મહાબલીપુરમ પહોંચે છે અને આ પ્રાકૃતિક પથ્થરથી બનેલો કૃષ્ણા બટર બોલ બધા માટે આશ્ચર્યનું કેન્દ્ર બને છે.\nકૃષ્ણા બટર બોલ\nકૃષ્ણા બટર બોલ અથવા તો વાનિરાઈ કાલ (આકાશના ભગવાનનો પથ્થર) એક પહાડી પર આવેલો છે. 20 ફૂટ ઊંચા અને5મીટર પહોળા આ પથ્થરનું વજન લગભગ 250 ટન છે. આ વિશાળકાય પથ્થર પહાડી પર ખુબ જ ઓછી જગ્યામાં અડીખમ ઊભો છે. તેને જોઈને કોઈને પણ એમ જ લાગે કે આ ગમે ત્યારે પડશે. આ જ કારણે જોખમ ઉઠાવનારા લોકો જ તેની નીચે બેસે છે. આ પથ્થર લગભગ 45 ડિગ્રીના ઢાળ પર છેલ્લા 1300 વર્ષથી મહાબલીપુરમમાં અડીખમ છે.\nપથ્થર પર ગુરુત્વાકર્ષણ શક્તિ બેઅસર જોવા મળે છે. અહીંના સ્થાનિક લોકોનું માનવું છે કે કાં તો ઈશ્વરે આ પથ્થરને મહાબલીપુરમમાં રાખ્યો હતો, તેઓ સાબિત કરવા માંગતા હતાં કે તેઓ કેટલા શક્તિશાળી છે અથવા તો પછી સ્વર્ગમાંથી આ પથ્થર આવ્યો હતો. આ બાજુ વૈજ્ઞાનિકોનું માનવું છે કે આ પથ્થર પોતાના પ્રાકૃતિક સ્વરૂપમાં છે. ભૂવૈજ્ઞાનિકોનું માનવું છે કે ધરતીમાં આવેલા પ્રાકૃતિક ફેરફારના કારણે આ પ્રકારના અસમાન્ય આકારના પથ્થરનો જન્મ થયો છે.\nભગવાન કૃષ્ણનું માખણ\nઆ બધા વચ્ચે હિન્દુ ધર્મમા એવું પણ કહે છે કે ભગવાન કૃષ્ણ છાશવારે પોતાની માતાના માટલામાંથી માખણ ચોરી કરતા હતાં અને તે પ્રાકૃતિક પથ્થર હકીકતમાં શ્રીકૃષ્ણ દ્વારા ચોરી કરાયેલા માખણનો ઢગલો છે જે સુકાઈ ગયું છે. કૃષ્ણા બટર બોલ જોઈને એવું લાગે કે તે ગમે ત્યારે પડી શકે છે પરંતુ આ પત્થરને હટાવવા માટે છેલ્લા 1300 વર્ષથી અનેક પ્રયત્નો થયા જે નિષ્ફળ ગયાં. પહેલીવાર સન 630થી 668 વચ્ચે દક્ષિણ ભારત પર શાસન કરનારા પલ્લવ શાસક નરસિંહ વર્મને તેને હટાવવાનો પ્રયત્ન કર્યો. તેમનું માનવું હતું કે આ પથ્થર સ્વર્ગમાંથી પડ્યો છે આથી મૂર્તિકાર તેને સ્પર્શી શકે નહીં. પલ્લવ શાસકનો આ પ્રયત્ન નિષ્ફળ ગયો.\nbreaking news gujaratiELEPHANTGujarat samachargujarati newsgujarati news livejinpinglive gujarati newsModinews in gujarationline news gujarati livepicturestone\nશ્રી નગરમાં આતંકીઓનો ગ્રેનેડ હુમલો, સાત કશ્મીરીઓ ઘાયલ


bride groom matrix move in wedding jaymala vidhi viral video – News18 Gujarati\nWedding viral video: વીડિયોમાં જ્યારે વર-કન્યાને વરમાળા પહેરાવવાનો પ્રયાસ કરે છે, ત્યારે કન્યા મસ્તી કરતી નજરે આવે છે.\nLast Updated : January 25, 2022, 10:53 IST\nViral video: આજકાલ દેશમાં લગ્નની સિઝન (Marriage Season) ફરી શરૂ થઇ ચૂકી છે. જેથી સોશ્યલ મીડિયા (Social Media) પર પણ એકથી એક સુંદર અને અચંબિત કરતા વિડીયો વાયરલ (Viral Video) થઇ રહ્યા છે. હાલમાં જ ઇન્સ્ટાગ્રામ પર વાયરલ થયેલા એક વિડીયોમાં દુલ્હન તેના મેટ્રિક મૂવથી (Bride's Matrix Moves) સૌને ચોંકાવી દે છે. તેની ફ્લેક્સિબિલિટીની ઇન્ટરનેટ પર ખૂબ વાહવાહી થઇ રહી છે. આ વિડીયોને ઇન્સ્ટાગ્રામ પર શેર કરવામાં આવ્યો અને ત્યાર બાદ અનેક લોકો વિડીયો શેર કરી રહ્યા છે.\nવરમાળાની વિધિ દરમિયાન દુલ્હન મસ્તી કરતી નજરે આવે છે અને તે પાછળની તરફ પોતાની કમરને સંપૂર્ણ બેન્ડ કરી દે છે. જે જોઇને ઇન્ટરનેટ પર લોકો તેને ‘મેટ્રિક્સ વાલી દુલ્હન’ કહી રહ્યા છે. જે હોલીવુડ કલ્ટ એક્શન ફ્રેન્ચાઇઝ ધ મેટ્રિક્સનો સીન છે, જેમાં કીનુ રીવ્સ કેટલાક અચંબિત કરનારા સ્ટંટ કરે છે.\nઈન્ટરનેટ પર ધૂમ મચાવી રહેલા લગ્નની વરમાળા વિધિના એક વિડીયોએ નેટીઝન્સને આશ્ચર્યમાં મૂકી દીધા છે. વીડિયોમાં જ્યારે વર-કન્યાને વરમાળા પહેરાવવાનો પ્રયાસ કરે છે, ત્યારે કન્યા મસ્તી કરતી નજરે આવે છે. તે વરને માળા ન પહેરાવવા દેવા માટે પાછળની તરફ પોતાની કમરને બેન્ડ કરી દે છે. આ જોઇને વર પણ ચોંકી જાય છે.\nઆ પણ વાંચો- Viral Video: લ્યો બોલો! હવે માર્કેટમાં આવી ગયા કોરોના વડા, ટ્વિટર પર વીડિયો થયો વાયરલ\nમોટા ભાગે વર-કન્યા પક્ષના લોકો આ વિધિને થોડી મુશ્કેલ બનાવવા વર અને કન્યાને ઉપર ઊંચકી લે છે.\nજોકે, આ વિડીયોમાં દુલ્હન એટલી હદે પાછની તરફ નમતી દેખાઇ હતી કે, નેટિઝન્સને ફિલ્મ ધ મેટ્રિક્સનો સીન યાદ આવી ગયો, જેમાં કીનુ રીવ્સ (નિયો) આવી જ રીતે તેની સામે આવતી બુલેટથી બચવા મૂવ્સ બતાવે છે. બીજી તરફ વર વરમાળા પહેરાવવા માટે પ્રયાસ કરે છે અને કન્યાની મસ્તી પર હસતો નજરે આવી રહ્યો છે.\nઅન્ય એક વીડિયો\nવિડીયો હાલ સોશ્યલ મીડિયા પર આગની જેમ વાયરલ થઇ રહ્યો છે અને લોકો દુલ્હનને મેટ્રિક્સ વાલી દુલ્હન કહી રહ્યા છે, તો અમુક યુઝર્સ દુલ્હનની યોગા સ્કીલના વખાણ કરી રહ્યા છે. આ વિડીયોને અત્યાર સુધીમાં એક મિલિયનથી વધુ લાઇક્સ મળી ચૂકી છે અને વિવિધ સોશ્યલ મીડિયો પ્લેટફોર્મ પર લોકો ખૂબ શેર કરી રહ્યા છે.\nFirst published: January 25, 2022, 10:53 IST\nTags: OMG, Viral videos, Wedding


UP ના ગોરખનાથ મંદિરમાં હુમલાની તપાસમાં જોડાશે ગુજરાત ATS, જાણો કારણ - Watch Gujarat News : LIVE LATEST TODAY Online\nUP ના ગોરખનાથ મંદિરમાં હુમલાની તપાસમાં જોડાશે ગુજરાત ATS, જાણો કારણ\nજામનગર લોકલ પોલીસ રાજકોટ રેન્જ વડાની ઓફીસ સાથે સંપર્કમાં રહી જામનગરની એક જાણીતી રીફાઈનરીના એન્જિનીયર સુધી પહોંચી\nસમગ્ર મામલે યુપી ATS દ્વારા ગુજરાત ATSને ઇનપુટ મળ્યા બાદ આ તપાસ શરૂ કરવામાં આવી હોવાનું જાણવા મળ્યું\nમુર્તઝા ગોરખનાથ મંદિરની બહાર કેવી રીતે પહોંચ્યો, તેને તે હથિયાર ક્યાંથી મળ્યું? તેની પણ તપાસ ચાલી રહી છે\nWatchGujarat. ઉત્તરપ્રદેશના મુખ્યમંત્રી યોગી આદિત્યનાથ જેના સાથે સંકળાયેલા છે ગોરખનાથ મંદિર ખાતે થયેલા હુમલાના આરોપીઓનું પગેરૂ સૌરાષ્ટ્રના જામનગર સુધી લંબાયું છે. અને આ મામલે જામનગર પોલીસ ઉચ્ચ અધિકારીઓના માર્ગદર્શન હેઠળ ભારે તપાસનો ધમધમાટ શરૂ કર્યાનું પોલીસ સૂત્રોમાંથી જાણવા મળ્યું છે.\nહાલમાં જામનગર લોકલ પોલીસ રાજકોટ રેન્જ વડાની ઓફીસ સાથે સંપર્કમાં રહી જામનગરની એક જાણીતી રીફાઈનરી કંપનીમાં વર્ષ 2017માં એન્જીનિયર તરીકે ફરજ બજાવનાર શખ્સ સુધી પહોચી છે. અને તેની લીન્ક મેળવી આ અંગે ખરાઈ કરવા તજવીજ હાથ ધર્યાનું પણ સૂત્રો જણાવી રહ્યા છે.\nસૂત્રોમાંથી મળતા નિર્દેશ મુજબ6વર્ષ પહેલા જામનગરની જાણીતી ઓઈલ રીફાઈનરીમાં ફરજ બજાવી ચુકેલો શખ્સ અબ્બાસ મુર્તઝા હોવાની પણ ચર્ચા ચાલી રહી છે. આ નામ અંગે ખરાઈ કરવા હાલ તપાસ હાથ ધરવામાં આવી છે. સમગ્ર મામલે યુપી ATS દ્વારા ગુજરાત ATSને ઇનપુટ મળ્યા બાદ આ તપાસ શરૂ કરવામાં આવી હોવાનું જાણવા મળ્યું છે.\nપોલીસે મહારાજગંજમાં રહેતા બે છોકરાઓને પકડી લીધા\nહાલમાં ગોરખપુરની આસપાસના જિલ્લાઓમાં દરોડાની કાર્યવાહી ચાલી રહી છે. જેમાં કુશીનગર (2 લોકો), સંત કબીરનગરમાંથી 1, મહારાજગંજમાંથી2લોકોની અટકાયત કરવામાં આવી છે. મુર્તઝા આ લોકો સાથે ચેટ બોક્સ દ્વારા વાત કરતો હતો, એવો આરોપ છે. મુર્તઝા ગોરખનાથ મંદિરની બહાર કેવી રીતે પહોંચ્યો, તેને તે હથિયાર ક્યાંથી મળ્યું? તેની પણ તપાસ ચાલી રહી છે. હાલમાં પોલીસે મહારાજગંજમાં રહેતા બે છોકરાઓને પકડી લીધા છે. તે મુર્તઝાનો મિત્ર છે. બંને જણા મુર્તઝાને તેમની મોટરસાઇકલ પર ગોરખનાથ મંદિરની બહાર છોડીને ગયા હતા.


સરકાર અને જનતા બંને માટે સૌથી મુશ્કેલ છે લોકડાઉન ૩.૦, જાણો શા માટે - Adhuri Lagani\nસરકાર અને જનતા બંને માટે સૌથી મુશ્કેલ છે લોકડાઉન ૩.૦, જાણો શા માટે\nલોકડાઉન ૧.૦ અને લોકડાઉન ૨.૦ બાદ હવે લોકડાઉન ૩.૦ની પણ જાહેરાત કરવામાં આવી છે. લોકડાઉન ૩ નો આ ત્રીજો તબક્કો ૪ મે થી ૧૭ મે સુધી ચાલુ રહેશે. પહેલી વખત ૨૧ દિવસ માટે લોકડાઉન ૨૫ માર્ચથી લાગુ કરવામાં આવ્યું. તે પછી વધારીને ૧૯ દિવસ અને હવે ૧૪ દિવસ માટે કરવામાં આવેલ છે. ત્રીજા તબક્કાનું લોકડાઉન ખતમ થવા પર દેશમાં લોકડાઉન ૫૭ દિવસનું થશે. અગાઉના બંને લોકડાઉનમાં કોઈ પણ પ્રકારની છૂટછાટ નહોતી, પરંતુ લોકડાઉનના ત્રીજા તબક્કામાં, અનેક પ્રકારની છુટછાટ આપવામાં આવી છે.\nભારતમાં કોરોના વાયરસ આવ્યા બાદ ચિંતા વધી ગઈ હતી. ચેપગ્રસ્ત દર્દીઓની સંખ્યામાં વધારો થતાં, દેશમાં લોકડાઉનની ઘોષણા કરવામાં આવી હતી. દેશમાં પ્રથમ વખત લોકડાઉનની ઘોષણા કરવામાં આવી. તેથી જે કંઈ હતું તે બધી જ બંધ કરી દેવામાં આવી. રેલ્વે, વિમાન અને બસ સેવાઓ બધુ જ બંધ કરી દેવામાં આવ્યું. કેટલીક મહત્વપૂર્ણ સેવાઓમાં કાર્યરત લોકોને સિવાય કોઈને ઘરની બહાર નીકળવાની મંજૂરી નહોતી.\nકોરોના વાયરસનાં શંકાસ્પદ લોકોને ઝડપથી ક્વોરંટાઈન કરવામાં આવ્યા હતા અને જેઓ વિદેશ અથવા અન્ય કોઈ રાજ્યથી પાછા ફર્યા હતા તેઓને પણ અલગ કરી દેવામાં આવ્યા. પરીક્ષણની ગતિ વધી. દેશની ઘણી લેબોરેટરીઓને પરીક્ષણ કરવાની મંજૂરી આપવામાં આવી હતી, જેનાથી પરીક્ષણની ગતિ ખૂબ વધી ગઈ હતી. જ્યારે પરીક્ષણની ગતિ વધતી ગઈ, ત્યારે મોટી સંખ્યામાં કોરોના સંક્રમિત લોકોની ઓળખ શરૂ થઈ. દર્દીઓની વધતી સંખ્યાએ સ્પષ્ટ કર્યું હતું કે લોકડાઉન 2.0 ની જાહેરાત કરી શકાય છે. આવું જ થયું, ચેપગ્રસ્ત લોકોની સંખ્યા જોઈને સરકારે લોકડાઉન 2.0 ની જાહેરાત કરી.\nલોકડાઉનનાં પહેલા તબક્કાને જોતાં, લોકડાઉન 2.0 માં કંઇ ખાસ ઢીલ આપવામાં આવી નહીં. જો કે સરકાર સમક્ષ અર્થવ્યવસ્થા માટે મોટો પડકાર હતો, પરંતુ સરકારે તેમાં છતાં છુટછાટ આપી નહીં. લોકડાઉન 2.0 માં કેટલીક અન્ય સેવાઓમાંથી પણ છૂટ આપવામાં આવી હતી, જેમાં સરકારી કચેરીઓને પણ ૩૩ ટકા કર્મચારીઓ સાથે કામ કરવાની મંજૂરી આપવામાં આવી હતી. આ સિવાય યાત્રીઓ પર હજુ પણ પ્રતિબંધ લાગેલો રહ્યો.\nદેશના તમામ શહેરોમાં પરીક્ષણની ગતિ વધારી હતી, જેના કારણે કોરોનાના ચેપગ્રસ્ત દર્દીઓની ઓળખ ચાલુ રહી હતી. આ કોરોના વાયરસના દર્દીઓની સંખ્યા પર, દેશના શહેરો કેટલાક ઝોનમાં રૂપાંતરિત થયા હતા. આ શહેરો રેડ, ઓરેંજ અને ગ્રીન ઝોનમાં મૂકવામાં આવ્યા હતા. લોકડાઉન ૩.૦ માં આ ઝોનનાં આ આધાર પર થોડી ઢીલ આપવામાં આવી છે, જેથી અર્થવ્યવસ્થા પર મોટુ સંકટ ન આવે. આ સાથે, કેટલીક સ્પેશિયલ ટ્રેનોને પણ ફસાયેલા લોકોને અન્ય રાજ્યોમાં તેમના ઘરે લઈ જવાની મંજૂરી આપવામાં આવી છે.\nહવે સવાલ એ ઊભો થાય છે કે ભારત આગામી દિવસોમાં કોરોના વાયરસ સામે કેટલું તૈયાર છે. લોકડાઉનની ઘોષણા પછીથી, અન્ય રાજ્યોમાં ફસાયેલા લોકો તેમના ઘરે જવા માંગતા હતા. હવે જ્યારે સરકાર તેમને તેમના ઘરોમાં લઈ જવા માંગે છે, ત્યારે એક વિશાળ સંકટ જોવા મળી રહ્યું છે. તેમના રાજ્યોમાં પાછા ફરનારાઓની સંખ્યા અનુમાન કરતા ઘણી વધારે છે. એકલા બિહાર રાજ્યમાં, ૨૮ લાખ લોકોએ સ્વદેશ પાછા ફરવા માટે નોંધણી કરાવી છે.\nનિષ્ણાતો માને છે કે દેશભરમાંથી બિહારના ૩૫-૪૦ લાખ લોકો તેમના ઘરે પાછા ફરવા માગે છે. આ એકલા બિહારનો આંકડો છે, આખા દેશમાં ફસાયેલા લોકોની સંખ્યા તેમના ઘરોમાં શું લઈ જશે તેની કોઈને ખબર નથી. જો સરકારોનું માનવામાં આવે તો તેમની પ્રાથમિકતા પહેલા વિદ્યાર્થીઓને લાવવાની છે અને ત્યારબાદ તે લોકોને લાવવાની છે જે કેમ્પોમાં શરણ લીધેલા છે.\nપરંતુ સત્ય એ છે કે દેશમાં છેલ્લાં બે મહિનાથી બધું જ ઠપ્પ થઈ ગયું છે, આવી સ્થિતિમાં એવા લોકો માટે પણ મુશ્કેલીઓ છે જેઓ હજી પણ ભાડાના મકાનોમાં જ રોકાઈ રહ્યા છે. હવે તેમને કોઈ આવક વિના ત્યાં રહેવું મુશ્કેલ બની ગયું છે. છે. તેથી જ હવે ઘણા લોકો તેમના ઘરે પાછા ફરવા માંગે છે. સરકાર માટે એક મોટો પડકાર છે, દેશના જુદા જુદા રાજ્યોમાં ફસાયેલા લોકો સુધી કેવી રીતે પહોંચવાનું કાર્ય કરશે, સામાજિક અંતર કેવી રીતે અનુસરવામાં આવશે અને તેમની તપાસ કેવી રીતે કરવામાં આવશે.\nઆ સિવાય સરકાર સામે પડકાર એ પણ છે કે તે ગ્રીન ઝોનના શહેરોને કેવી રીતે બચાવે. અન્ય રાજ્યો અને શહેરોથી આવતા લોકોને કેવી રીતે અલગ રાખવા. સરકારને હવે ડબલ ફટકો પડી રહ્યો છે. કોરોના સાથે, અર્થતંત્ર પણ મુશ્કેલીમાં મુકાઈ રહ્યું છે. લોકડાઉનથી કોરોનાની ગતિ ચોક્કસપણે ઓછી થઈ છે, પરંતુ મોટા પ્રમાણમાં રાહત મળી નથી. સરકારનું કહેવું છે કે અગાઉ કોરોના વાયરસની સંખ્યા દર ૩ દિવસે બમણી થતી હતી, હવે તે ૧૧ દિવસથી બમણી થઈ રહી છે, તે સ્પષ્ટ છે કે લોકડાઉન તેની અસર બતાવી રહ્યું છે.\nસરકારના દાવાથી રાહત ભલે મળી જાય પરંતુ સમય સાથે કોરોના વાયરસ ચિંતા પણ વધારી રહ્યો છે. પડકારો દરરોજ સતત વધી રહ્યા છે, જેને દૂર કરવું સરળ લાગતું નથી. આ ખુબ સખત પરીક્ષનો સમય છે. રાજ્ય સરકારોની સાથે, કેન્દ્ર સરકારે પણ સખત મહેનત કરવી પડશે અને દરેક પડકારનો સામનો એક બીજા સાથે કરવો પડશે.\nજો મોઢા માંથી દુર્ગંધ આવતી હોય તો ના કરો તેને નજરઅંદાજ, આ ઘરેલું ઉપયોથી દૂર થઈ જશે સમસ્યા


કેવી રીતે ડાઉનલોડ કરવા જીએસટી પ્રમાણપત્ર\nજીએસટી 1 લી જુલાઈએ વર્ષ 2017 માં ભારતમાં રજૂ કરી છે, તે વેટ જેવા વિવિધ પરોક્ષ કર દૂર કરાયો છે, સીએસટી ભારતમાં જીએસટી ભારતમાં સિંગલ ગણવેશ પરોક્ષ કર માળખું છે. જીએસટી એક્ટ (સામાન અને સર્વિસ ટેક્સ 2016-2017), દરેક કરદાતાના જેની બિઝનેસ વાર્ષિક ટર્નઓવર 20 લાખ ઉપર જીએસટી હેઠળ પોતાને નોંધણી કરવાની છે (ઉત્તરપૂર્વીય રાજ્યો માટે 10 લાખ) દીઠ તરીકે.\nતે કરદાતાના વ્યવસાય આપતાં જણાવ્યું હતું કે બિઝનેસ € œGST રજીસ્ટર્ડ Businessâ € ઓઈ છે ખાતરીને માં રજિસ્ટર્ડ જીએસટી પ્રમાણપત્ર છાપવા માટે પણ જરૂરી છે. જીએસટી પ્રમાણપત્ર સમય કોઈપણ બિંદુએ બિઝનેસ પરિસરમાં ઉપલબ્ધ હોવી જોઈએ.\nતમારા જીએસટી અરજી કરવામાં આવે છે એકવાર youâ € ™ જીએસટી આપતાં જણાવ્યું હતું કે તમારા વિભાગ તરફથી મંજૂરી મેલ પ્રાપ્ત થશે જીએસટી નોંધણી અરજી મંજૂર કરવામાં આવી છે. જીએસટી પ્રમાણન ડાઉનલોડ કરી ખૂબ જ સરળ પ્રક્રિયા અને મંજૂર છે. અહીં ડાઉનલોડ કરી જીએસટી નોંધણી પ્રમાણપત્ર વિગતવાર પ્રક્રિયા છે:\nકિસ્સામાં તમે તમે નીચેની ઉલ્લેખ કર્યો પ્રક્રિયા દ્વારા પ્રથમ પ્રવેશ હોય એક નવો વપરાશકર્તા છે. લૉગિન જ્યારે તમારા જીએસટી મંજૂર છે માટે તમે તમારા ઇમેઇલ ID પર જીએસટી લૉગિન વિગતો અને જીએસટી નંબર મળે છે.\nજલદી નોંધણી પૂર્ણ થાય છે. મેઇલ રજિસ્ટર્ડ મેલ કરદાતાના ID ને જે વપરાશકર્તાનામ, પાસવર્ડ, અને GSTN (ગૂડ્ઝ એન્ડ સર્વિસ ટેક્સ નંબર) નો સમાવેશ થાય પર મોકલવામાં આવશે.\nનવી કરદાતાના માટે અહીં ક્લિક કરો મુલાકાત લો ઓનલાઇન જીએસટી પોર્ટલ & - € œFirst સમય લૉગિન A: તમે પ્રથમ વખત પ્રવેશી રહ્યા હોય, તો € ?? INA પ્રવેશ કરવા માટે અહીં ક્લિક કરો.\nઆપેલા વપરાશકર્તાનામ અને પાસવર્ડનો ઉપયોગ કરીને દ્વારા લૉગ ઇન કરો.\nએકવાર તમે લૉગ ઇન હોય, તો તમે તેને નીચેના જણાવેલી પ્રક્રિયા અનુસરીને જીએસટી પ્રમાણપત્ર ડાઉનલોડ કરવા માટે સક્ષમ હશે.\nકેવી રીતે GST નોંધણી પ્રમાણપત્ર ડાઉનલોડ કરવા માટે - પગલું પ્રક્રિયા દ્વારા પગલું\nપગલું 1: મુલાકાત લો ઓનલાઇન જીએસટી પોર્ટલ https://www.gst.gov.in/\nપગલું 2: લૉગિન પર ક્લિક કરો (પાનું જમણી બાજુ પર).\nતમારા € œUsernameâ € દાખલ ?? & A € œPasswordâ € ??, આ સાથે યોગ્ય â € œCAPTCHAâ € દાખલ ?? લોગ ઇન કરો.\nપગલું 3: તરત તમે લૉગ ઇન તરીકે, ડેશબોર્ડ, â € œServicesâ € પર ક્લિક પહોંચશે ?? - â € œUser Servicesâ € ??.\nપગલું 4: વપરાશકર્તા સેવાઓ વિભાગ - એક € œView ડાઉનલોડ Certificateâ € ?? પસંદ કરો.\nપગલું 5: ફોર્મ નંબર, ફોર્મ વર્ણન અને ઇશ્યૂ તારીખ સાથે એક ટેબલ પ્રદર્શિત કરવામાં આવશે. ડાઉનલોડ પર ક્લિક કરો.\nપગલું 6: ફાઈલ તમારી સિસ્ટમ માં ડાઉનલોડ કરવામાં આવશે.\nજીએસટી નોંધણી પ્રમાણપત્ર ફોર્મેટ:\nતમે જીએસટી પ્રમાણપત્ર સરળતાથી જોઈ શકો છો. નીચે જોડાયેલ જીએસટી નોંધણી પ્રમાણપત્ર નમૂના નકલ છે.\nશું જીએસટી પ્રમાણપત્ર શામેલ નથી?\nજીએસટી પ્રમાણપત્ર જેમ કે નીચેની વિગતો સમાવેશ થાય છે:\nનોંધણી નંબર રજીસ્ટર કરદાતાના જે પણ GSTIN તરીકે ઓળખાય છે આપવામાં આવશે. GSTIN 15 આંકડાનો નંબર હશે, પ્રથમ બે અંકો રાજ્ય કોડ રહેશે પાછળથી 10 અંકોનો પાન (પરમેનન્ટ એકાઉન્ટ નંબર), હશે 13 આંકડાના જ રાજ્ય પાન ધારક અસ્તિત્વ નંબર, â € œZâ € હશે ?? 14 સ્થળે મૂળભૂત રીતે, ચેકસમ આંકડાના 15 સ્થળ પર હશે.\nપ્રથમ પંક્તિ બિઝનેસ ધારક કાનૂની નામ હશે.\nઆગામી પંક્તિ ટ્રેડ નામ, જો કોઈ સમાવેશ થાય છે.\nકારણ કે ત્યાં આવા એકહથ્થુ માલિકી તરીકે પાર્ટનરશિપ વગેરે વ્યવસાયો વિવિધ પ્રકારના હોય છે આ પંક્તિ, બિઝનેસ પ્રકાર બતાવશે\nજે પર તારીખ કરદાતાના નોંધણી માટે જવાબદાર બને છે, નોંધણી અસરકારક તારીખ તેમના જવાબદારી તારીખ તરીકે ઓળખાય છે.\nમાન્યતા ના સમયગાળામાં\nજે શરૂઆત તારીખ અને જીએસટી નોંધણી પ્રમાણપત્ર માન્યતા અંત તારીખ સમાવેશ થાય છે - આ વિભાગમાં માન્યતા સમયગાળા બતાવશે.\nઅહીં કરદાતાના પ્રકાર બતાવવામાં આવશે.\nઅહીં ડીએસ (ડિજિટલ હસ્તાક્ષર) પ્રદર્શિત કરવામાં આવશે.\nએપ્રૂવિંગ અધિકારીની વિગતો અંતે ઉલ્લેખ કર્યો આવશે. વિગતો નામ, હોદ્દો, અધિકારક્ષેત્ર કચેરી, પ્રમાણપત્ર મુદ્દો તારીખ સમાવેશ થાય છે.\nદરેક રજીસ્ટર કરદાતાના વ્યવસાય ખાતરીને આ પ્રમાણપત્ર બધી ઉપલબ્ધ સમય હોય તે જરૂરી છે. ઉપરાંત, વ્યક્તિ જીએસટી સુસંગત વેચાણ ઇન્વૉઇસેસ જારી શરૂ થવું જોઈએ.


સ્કેલેટન કોસ્ટ, સ્કેલેટન કોસ્ટ નેશનલ પાર્ક, કોસ્ટા ડોસ એસ્ક્લેક્લોસ - વિન્ડહોક\nઆફ્રિકા નામિબિયા વિન્ડહોક\nસરનામું: કુનેને, નામીબીયા\nવિસ્તાર: 1684500 હેકટર\nપાયો વર્ષ: 1971\nખુલવાનો સમય: બુધ, શુક્ર, સન 09: 00-20: 00\nનામીબીયામાં એક અસામાન્ય રાષ્ટ્રીય ઉદ્યાન છે જેને સ્કેલેટન કોસ્ટ નેશનલ પાર્ક અથવા કોસ્ટા ડોસ એસ્કલેટોસ કહેવાય છે. આ સમુદ્રી વાહનો માટે એક ખતરનાક સ્થળ છે, કારણ કે ત્યાં મોટા પથ્થર હોય છે, ત્યાં ઘણીવાર મજબૂત તોફાનો અને ધુમ્મસ હોય છે, અને ઠંડા Benguela વર્તમાન પસાર કરે છે. આ તમામ પરિબળો વારંવારના જહાજના ભંગાણ માટે શરતો બનાવતા હોય છે.\nસ્કૅલેટન કોસ્ટ ક્યાં છે અને કયા ભાગમાં આવેલું છે તે વિશેના પ્રશ્નનો ઉત્તર આપતા, તે એવું કહેવાતું હોવું જોઇએ કે તે આફ્રિકાના દક્ષિણ-પશ્ચિમ બાજુમાં આવેલું છે. રાષ્ટ્રીય ઉદ્યાનનો પ્રદેશ, કુનીન નદી નજીક અંગોલા સાથે સરહદ પર શરૂ થાય છે અને ઉબાબ જળાશય સુધી 500 કિલોમીટર સુધી વિસ્તરે છે, જ્યારે નામીબ રણના ભાગને કબજે કરે છે.\nઅનામત2ભાગોમાં વહેંચાયેલું છે:\nદક્ષિણ વેસ્ટ કોસ્ટ પર એક લોકપ્રિય પ્રવાસન ક્ષેત્ર છે, જે દરેક જણ મુલાકાત લઈ શકે છે. ઘણી વાર સંગઠિત માછીમારી કેમ્પ છે.\nઉત્તરીય એક સુરક્ષિત વિસ્તાર છે, ફક્ત સંગઠિત જૂથો તેમાં ભાગ લઈ શકે છે, અનુભવી માર્ગદર્શિકા સાથે. અહીં તમારે કડક નિયમોનું પાલન કરવું જોઈએ અને તમામ સૂચનાઓનું પાલન કરવું આવશ્યક છે. આ ભાગમાં રાત્રિનો ખર્ચ કરવો નિષેધ છે.\nસ્કેલેટન કોસ્ટ નેશનલ પાર્કની સ્થાપના 1971 માં કરવામાં આવી હતી, તેનો કુલ વિસ્તાર 1 684 500 હેકટર છે. ભૌગોલિક દ્રષ્ટિથી, આ સાઇટ આપણા ગ્રહ પર સૌથી જૂની ગણવામાં આવે છે. તેમાં 1.5 અબજ વર્ષોથી જૂની જૂની ખડકોનો સમાવેશ થાય છે. રિઝર્વનું નામ એ હકીકત છે કે જહાજ ભંગાણના દરિયાકિનારા નજીકના હતા તે કારણે થયું હતું. સમગ્ર પ્રદેશમાં 100 થી વધુ જહાજોના અવશેષો જોઈ શકાય છે. જે લોકો ચમત્કારથી પાણીમાં બચી ગયા હતા અને તરસમાંથી સૂકા જમીન પર ઉતર્યા હતા - તેમને માત્ર તેમના હાડપિંજર મળી આવ્યા હતા.\nરાષ્ટ્રીય ઉદ્યાનમાં શું જોવા?\nજો તમે નામીબીયાના અસામાન્ય ફોટા બનાવવા માંગો છો, તો પછી સ્કેલેટન કોસ્ટ પર જાઓ. આ વિશ્વ વિખ્યાત સીમાચિહ્ન છે . તે વિવિધ પદાર્થો અને સ્થાનો પર મુલાકાતીઓને આકર્ષે છે, જે સૌથી લોકપ્રિય છે:\nજહાજોના હલ, ઉદાહરણ તરીકે, એટલાન્ટિક પ્રાઇડ, તે ટોર્રા ખાડીના કાંઠે સ્થિત છે;\nતેલ માટે એક ત્યજી દેવાયેલા તેલનો ટુકડો, નાની નદી ગૌબની નજીક સ્થિત છે, જ્યાં કેપ કોર્મોરન્ટના હજારો લોકો જીવે છે;\nરણના એકમાત્ર ધોધ , જે એક નાની ખીણમાં છે અને પીળા રેતીની પૃષ્ઠભૂમિ સામે તદ્દન ઊઠ્યો છે;\nટેરેસ ખાડીના ઘૂંઘવાતી ટેકરાઓનું ગોરશિબ નદીની કિનારે સ્થિત એક અનન્ય કુદરતી સ્મારક છે.\nઆ સ્થળોમાં તમે વાયુના એન્જિન દ્વારા ઉત્પાદિત જેવો અવાજ સાંભળે છે, અને રેતાળ પર્વતની ટોચ પરથી બોર્ડ પર જઇ શકો છો. રિઝર્વમાં એવા પ્રવાસીઓ આવે છે જેઓ ચાંચિયાઓના દટાયેલું ધનુષ શોધે છે. ખાસ કરીને કાળજીપૂર્વક એક ખજાનો છાતી કિડ શોધવાનો પ્રયાસ.\nસ્કેલેટન કોસ્ટના રહેવાસીઓ\nદરિયાકાંઠાના પાણીમાં રહેલી મોટી સંખ્યામાં માછલીઓ ઘણા દક્ષિણ આફ્રિકાના સીલ (ફર સીલ) ને આકર્ષે છે. તેમની સંખ્યા 10 હજાર સુધી પહોંચે છે. અહીં તમે પણ શોધી શકો છો:\nતેઓ ઓય્સ અને નદીઓના દરિયા કિનારોમાં રહે છે. ખાસ કરીને આ સ્થળોમાં મચ્છર ઘણાં છે, તેથી તમારી સાથે રેફરલ્સ લો.\nસ્કેલેટન કોસ્ટના દક્ષિણી ભાગમાં કેમ્પિંગ અને ગેસ્ટ ગૃહો માટે સ્થાનો છે. તે2માળની કોટેજ છે અને માત્ર રજાઓ પર જ કામ કરે છે. જ્યારે તમે પાર્કમાં રાત વિતાવી રહ્યા હો, ત્યારે તમારી સાથે ખાદ્ય અને પીવાનું પાણી આપશો. શિયાળા દરમિયાન, ઉદ્યાનની પર્યટનમાં અગાઉથી નક્કી કરવું આવશ્યક છે, તેમજ ઊંડા સમુદ્રના માછીમારી માટે પરમિટ.\nતમે સમુદ્ર દ્વારા અથવા રણમાં કાર દ્વારા સ્કેલેટન કોન સુધી પહોંચી શકો છો. સૌથી નજીકનું એરપોર્ટ વિન્ડહોકમાં છે તેમાંથી અનામત માટે કંપનીઓ Ekonolux અને Intercape ની બસો છે ઉદ્યાનના પ્રવેશદ્વાર સ્પ્રિંગબોકવાસ્સરથી શરૂ થાય છે, જે રસ્તાના D2302 (C39) પર સ્થિત છે.\nમાલ્કા મેરી નેશનલ પાર્ક\nમગર ફાર્મ (મેડાગાસ્કર)\n"મિસ યુરેશિયા - 2014"\nપુસ્તક "ચેઝ મેડિટેશન - અ પ્રેક્ટીકલ ગાઈડ ટુ પેઇન રીલીફ એન્ડ સ્ટ્રેસ રીડક્શન, વિદ્યામલા બિર્ચ એન્ડ ડેની પેનમેન" ની સમીક્ષા\n2014 માં પ્રકાશિત કરવું શક્ય છે?\nસ્કાર્લેટ તાવ - ઇંડાનું સેવન\nગર્ભાવસ્થા માં ફળોમાંથી\nઝીંગા માટે મરિનડે\nબોક્સર માઇક ટાયસન ક્રિયા ફિલ્મ "કિકબૉક્સર 2" માં ભૂમિકા ભજવશે\nફેંગ શુઇ પર રૂમ ફૂલો\nફેશનેબલ sneakers 2017 - નવીનતાઓ અને શ્રેષ્ઠ ટોચની મોડેલો\nપડધા માટે વોલ પડદો ટ્રેનની\nદહીં ચીઝ કેક માટે ક્લાસિક રેસીપી\nકાર્લ લેજરફેલ્ડનું અંગત જીવન\nફિલોડોન્ડ્રોન - હોમ કેર\nસહનશીલતાના વિકાસ માટે કસરતો\nગર્ભાવસ્થા દરમિયાન પેસરી\nગાઝી ખસરેવ-બે મસ્જિદ\nગૂંથેલા મીંક ઉત્પાદનો


નેનપુર નજીક ટ્રેનમાંથી નીચે પટકાતા અજાણ્યા મુસાફરનું મોત\nનડિયાદ:નડિયાદ-અમદાવાદ રેલવે લાઈન ઉપર નેનપુુર નજીક ગઈકાલે રાત્રે ટ્રેનમાંથી પડી ગયેલ અજાણ્યો મુસાફર કપાઈ જતા મોતને ભેટ્યો હતો.\nપોલીસ સૂત્રોમાંથી મળેલ વિગત મુજબ મહેમદાવાદ તાલુકાના નેનપુર નજીક ગેટ નં. ૨૯૪ કિ.મી. ૪૭૧/૧૮ નજીક ડાઉન લાઈન ઉપરથી પસાર થતી પેસેંજર ટ્રેનમાંથી ગઈકાલે રાત્રે ૧૧ વાગ્યાના સુમારે એક અજાણ્યો મુસાફરનું પડી જતાં કપાઈ ગયો હતો. જેથી તેનું ગંભીર ઈજા થતાં સ્થળ પર જ મોત નિપજ્યું હતુંં. આ અજાણ્યો પુરૂષ આશરે ૨૮ વર્ષનો હોવાનું જણાઈ આવેલ છે. આ બનાવ અંગે નડિયાદ રેલવે પોલીસે અકસ્માત મોતનો ગુનો દાખલ કરીને તેના વાલીવારસોની શોધખોળ હાથ ઘરી છે.